text:
APERTURA DI TEMPORADA DI KARNAVAL 2023
7 di yanüari. 2023 | Curaçao Festival Center
Bo ta kla pa e APERTURA di temporada di Nos Karnaval?
Tur kos ta kla pa un konsepto nobo, karnavalesko, kolorido i úniko, kaminda lo resaltá e aspekto ku tin den kayanan di Otrobanda durante marcha di Nos Karnaval.
Lo transformá Curaçao Festival Center den un arena kaminda e ruta di Karnaval lo ta sentral huntu ku e gruponan di karnaval i otro partinan integral. Huntu lo forma e ambiente total ku nos stima di Nos Karnaval. E apertura akí lo bira un “Ban topa Karnavalesko”, manera nos konosé promé ku e marcha yega.
Lo por gosa plenamente di e totalidat, for di e stelazjenan segun ku e marcha ta pasa, despues pa baha abou i djòin e ambiente i laga bo sinti manera ta den kaya mes bo ta. Lo krea e “Karnaval Dome” komo un parti popular di e totalidat pa por eksperensiá e evento akí riba rítmo di agrupashonnan musikal popular ku artistanan invitá pa reprodusí e lokura di Karnaval di Kòrsou.
Un seri di agrupashonnan manera:
• Grupo Grik
• Doble R puru
• Icons
• ONE
• Allure
• Jaystaxx/Don T
i tambe Axel Karnaval All Stars lo perkurá pa e ambiente di Karnaval riba e dia festivo di 7 di yanüari, huntu ku Rei di Tumba i Rei di Tumba Hubenil 2020. Tur esaki for di 5or di atardi.
Gruponan di Karnaval ku ya a konfirmá nan partisipashon ta: Dushi Aventura, Vice Vèrsa, Viva, Grupo Zjangilea, Estreno Mas Pikete, Hats of to Dreams, Youth Generation, Climax, I Love Hip Hop, Mi Grupo, Bo Zjilea i Le PLaisier d’ Life.
FDKK ta invitá mas grupo pa partisipá ku nos na evento akí, i por tuma kontakto ku Nathan na +5999-6921669.
Entrada ta na benta na:
• Mensing caminada
• 24 uur uit de muur
• Ofisina di Nos Karnaval den Sambil.
Karchi pa “Den Kaya” ta kosta Fl. 25,00 (early birds).
“Den Dome” ta kosta Fl. 150,00 (inkluí 3 bebida + 1 sòpi + 1 pan ku stobá).
FDKK ta honrá ku e oportunidat di por organisá Nos Karnaval di Kòrsou 2023.
Felis APERTURA di Nos Karnaval!


c: text/html

text: Gianni’s Nutrition ta un tienda local cu ta ofrece su clientela suplemento natural di e miho calidad, manera entre otro vitamina y mineral, proteina y e miho productonan di nutricion pa baha peso of pa deportista cu ta obtenibel den e industria. Si e deseo di nos cliente ta pa baha peso, mehora e condicion, sinti bon, boost su energia of mantene un estilo di bida holistico, nos staf amabel y educa riba e materia lo sa si asisti cada un persona riba su caminda pa biba un bida mas saludabel. Nos ta orguyoso cu Gianni’s Nutrition tin mas di 26 aña di experiencia dunando informacion tocante salud, dieta, suplemento y tecnica di ehercicio na su clientenan. Gianni’s Nutrition – Un manera simpel pa biba miho!

robotstxt: allowed

filter: keep


text:
Biblioteca ta habri normal te cu diabierna dia 22 di december te 12or di merdia. Biblioteca ta habri porta bek dia 3 di januari 2018. Pa esnan cu ta desea di tin buki na cas durante dianan di fiesta ta pidi pa pasa cambia buki prome cu diabierna awor.
Esaki ta conta tambe pa biblioteca na San Nicolas, temporalmente ubica den B. V.d. Veen Zeppenfeldstraat 10 y tambe Dept. Arubiana na Bachstraat 5.
Gerente y staf di Biblioteca Nacional Aruba ta desea henter pueblo di Aruba dushi dianan di fiesta y un bon cambio di aña.


text:
E miho Pie di Pampuna cu Crema di Stem Ginger
Preparacion y con largo pa cushin’e
Preparacion: 35 minuut
Pa cushin’e: 50 minuut
plus pa e fria y chill pa 1 ora
E receta aki ta rekiri un tiki mas esfuerzo
8 – 10 persona
E receta clasico aki ta unico y lo ta e hi-lite di bo fiesta of bo “Showcase” despues di bo dinner na cas, bo huespednan lo keda encanta cune, ora bo sirbi’e cu crema di stem ginger y simiya di pampuna den stropi cristalisa.
Kiko ta stem Ginger?
Pa esunnan cu kier sa mas di algun ingrediente di e receta special aki;
Stem Ginger ta loke nos conoce tambe como Ginger fresco den stropi di sucu of preserva. E ta Ginger cu a ser cushina, pela y preserva den boter di glas.
E ta delicioso y ta ser uza como un ingrediente util den recetanan tanto dushi como pica y ta wanta den fridge pa un tempo largo.
Si bo ta desea di reemplasa Stem Ginger por uza tambe: Ground Gingr, Allspice, Cardamom, Cinnamon of Nutmeg. Pumpkin pie spice tambe ta un otro opcion pa considera.
Contrario con Ginger ta wordo yama sea flor, blachi of raiz e nomber scientifico ta: Stem Ginger
Total caloria 499
Vet 27 gram
Vet satura 14 gram
Carbs 55 gram
Sucu 40 gram
Fibra 2 gram
Proteina 8 gram
Salo 0.6 gram
Ingredientenan pa traha e reyeno (filling)
1 pampuna of Squash chikito di mas o menos 1 liber/500 gram; casca, cu e simiya saca afo, y corta na pidanan grandi
2 webo grandi (large)
170 gram di lechi evapora ( of esun di bo preferencia)
140 gram di sucu caster ( hopi fini)
2 cuchara grandi di ginger syrup (di e boter di stem ginger)
2 cuchara grandi di ground cinnamon
½ cuchara chikito di ground ginger
¼ (cuart) raspa un nutmeg hente
Un pinch di ground cloves (strooi un tiki)
2 cuchara chikito di vanilla extract of pasta di vanilla
Pa e crust of fondo di e pie.
50 gram di simiya seco di pampuna (“dried seeds” den paki)
300 gram di un paki di “ginger nut biscuits”
2 bala di stem ginger, corta nan medio chikito
85 gram di manteca, gesmelt
Pa e Simiya cristaliza (brittle) den sucu di e Pampuna
25 gram di simiya di pampuna (“dried seeds” di paki ta esun miho)
100 gram di sucu hopi fini “golden caster sugar”
Pa e cream di Stem Ginger
2 cuchara grandi di stropi di ginger - syrup (di e boter di stem ginger)
200 mili liter di "whipping or double cream"
Metodo
PASO 1
Cuminsa herbe e pampuna of squash . Keinta e oven na 180C/160C fan/gas 4.
Pone e pampuna den un baki di horna hundo. Agrega un splash di awa, no mas cu un par di cuchara gradni, y cubri e baki cu foil.
Traha un buraco chikito meymey di e foil.
Pone e baki den forno y lage pa 45 minuut, te ora e pampuna ta hopi moli.
Mientras cu e pampuna ta den forno, pone e simiyanan pa e crust riba un plancha plat di horna y pone nan den forno riba e shelf mas abao pa 10 minuut te ora cu nan cuminsa rementa(pop)…despues pon’e un banda pe fria.
Una bes cu e pampuna ta cla, scuri esaki y lag’e fria completamente.
PASO 2
Mientrastanto prepara e crust.
Pone e simiyanan cu a roast y e ginger nut biscuits hunto den un food processor y mula nan te cu nan bira fini.
Agrega e stem ginger y e Manteca y bolbe mezcla esaki den e food prossesor te ora cu e masa ta maera santo blanco muha.
Habri esaki den un panchi rondo di pie di 23 cm. Uza e lomba di un cuchara pa plama e masa den e panchi of forma rondo y percura cu no ta keda ningun buraco pa e filling no pasa door di dje. Pone den fridge pa 30 minuut pa fria/chill. Hasi e food prossesor limpi.
PASO 3
Bah e forno na 160C/140C fan/gas 3. Ora cu e pampuna ya ta friu y tur e exceso di awa a basha, pone den e food possessor. Agrega e resto di e ingredientenan pa e filling y blend te ora ela bira suave.
Pone e crust cu ya a fria/chill riba un plancha di horna meymey den forno.
Saca e shelf suavemente y basha e mezcla di pampuna den dje y te ariba na e rand.
Cera e oven pa 40 minuut y e filling mester a geset pero toch un ainda un tiki moli y ta move. (wobbely). Lag’e fria na temperature di pafo, normal di kamber. Despues pon’e chill pa sigur 1ora.
PASO 4
Pa e cristalizacion of pa e kraak (brittle), pone e simiyanan di pampuna den un panchi plat hancho di hero pisa y laganan toast, te ora nan cuminsa pop. Mientras cu nan ta toast, pone baking parchment/ waxpaper pa horna riba e plancha di horna.
Pone e simiyanan den un comchi y pone esaki un banda, despues hasi e panchi limpi.
Pone e sucu den panchi y pone e stoof na candela mediano. Laga e sucu bira caramel, lag’e riba stoof te ora e dissolve completamente, pero no drei e ningun momento sino e ta cristaliza –
Drei e panchi so den rond cada 10 seconde.
Lanta e candela y laga e sucu bubble te ora cu e bira di un color caramel scur.
Mes ora agrega e simiyanan y keda drei e panchi den ronchi pa nan mezcla aden.
Despues benta esaki riba e plancha plat cu e waxpaper.
Y lag’e fria pa 30 minuut.
PASO 5
Net prome cu sirbi bo Pie..prepara e crema.
Basha e crema y stropi den un comchi grandi y klop esaki te ora e bira un crema suave.
Saca e pie di fridge y di su panchi y pon’e riba un tayo of stand special pa pie of bolo y sirbi’e direct di e planchi.
Pone e crema neymey den center di e pie y bir’e den ronchi bay, lagando e rand di e pie mustra.
Ora cu e caramel ta cla y fria, kibra esaki den hopi pidanan chikito (cu un rol di rol mansa) y sprinkle nan riba e crema y e resto di e pie.
Si e caramel cristliza ta hopi, ward’e den fridge pa uza riba ice-cream , yoghurt of otro. E taw anta sigur 2 siman den fridge.
E pie por wanta sigur 3 dia den fridge.
Sirbi e pie y tru hende lo disfruta di dje y duna bo compliment !
Bon Apetit !
Pa un toke final:
Pa e superficie keda ta briya, brush e pie cu un tiki siroop di e stem Ginger, prome cu pone e crema di e stem Ginger riba dje.
Por sirbi’e cu:
Ice-Cream di Vanilla
Punch di Ginger, appel y vanilla


text:
E MALESA MAS KOMUN RIBA NOS ISLA SERKA KACHO TA E MALESA DI KARPATA, TAMBE KONOSÍ BOU DI E NÒMBER EHRLICHIOSE. E NÒMBER AKI TA BIN DOR DI E BAKTERIA KU TA OKASHONA E MALESA AKI KU YAMA EHRLICHIA CANIS. E BAKTERIA TA BIBA DEN E SANGER DI E KACHO I TA TRANSMITÍ E MALESA AKI PA MEDIO DI KARPATA, E KACHONAN POR BIRA HOPI MALU DI E MALESA AKI I TE HASTA E POR KONDUSÍ NA MORTO.
E kachó ta keda kontagia dor di e bakteria despues di un mordé di karpata. Pa esaki ta 1 karpata so ta nesesario! E chèns pa keda kontagia ku e malesa aki, ta bira mas ku klaro mas grandi si e kachó tin mas karpata riba dje. Un karpata na Kòrsou ta bebe solamente pa mas o ménos 4 ora miéntras e ta riba e kachó. Esaki ta nifiká ku no ta un garantia ku e kachó no a wòrdu mordé dor di un karpata, solamente pasobra bo no a mira e karpata riba dje. No ta tur karpata ta infektá ku e bakteria ku ta okashoná e malesa aki, pero tur karpata na Kòrsou posiblemente por ta infektá ku e bakteria aki.
Na e momento ku e kachó pega ku e malesa aki e bakteria ta drenta den e globulo blanku di sanger. Einan e ta safe kontra di tur atake di e sistema imunológiko. Aki e ta haña e posibilidat di multipliká trankil.
Kehonan ku bo ta mira na promé instansia ora ta trata di e malesa di karpata ta kentura, kome malu, slap, glándula hinchá, mancha blou (manera sla) i sangramentu fásil. E dos último nan aki ta keda okashoná pa motibu ku e bakteria ta afektá e plakanan di sanger ku ta baha di kantidat. E plakanan ta manera un sorto di disko den e sanger ku ta hunga un papel na promé instante pa loke ta trata e kohamentu di sanger. Si no tin masha di e diskonan aki den e sanger, esaki ta nifiká ku e kachó lo sangra hopi sin ku esaki por koha òf stòp. Asina ta ku e kachónan aki ta sigui sangra hopi despues ku a kita karpata for di nan kurpa.
Otro efekto ku e malesa di karpata aki por tin kuné ta ku e globulonan blanku di sanger tambe ta redusí. Esaki tin komo konsekuensia ku e kachó ta bira mas vulnerabel pa infekshon. Despues di e fase agudo di e malesa aki bo ta bin topa bo ku otro keho. Kachónan por bira flaku, ni maske ku nan ta kome bon, nan por haña anemia, problema ku wowo i tin bia hasta síntoma neurológiko. Sin tratamentu e malesa di karpata por okashoná morto!
E tratamentu ta konsistí di un tratamentu ku sierto antibiótika, doxycycline. Si e kachó no ke kome i ta hopi malu por ta nesesario pa dun’é e remedi via di inyekshon durante e promé dia(nan). Ora e kachó ta kome por kuminsá ku píldora. Lokual ku tambe ta importante ta pa duna e kachó e remedi durante un periodo largu. Hopi bia bo ta mira ku e kachónan ta kuminsá mehorá i ku e doño ta stòp di dun’é e remedi. Esaki ta duna e bakteria e chèns pa bolbe multipliká lokual ku ta bolbe pone e kachó bira malu den korto tempu. E tratamentu kontra di malesa di karpata mester dura por lo ménos 3 siman, pero mas bia ta trata un temporada di 4 te 6 siman. Dependiendo di e estado di bo kachó e veterinario por skohe pa dun’é tratamentu adishonal ku otro remedi manera prednison òf heru.
Lokual ku ta hasi e ehrlichiose un malesa hopi ferfelu ta, ku e por bai skonde den e wesu di lomba. E kachó no ta sinti nada di esaki i bo no ta mir’é den e tèstnan di sanger. Diripiente e por duna keho na momentu ku e bakteria bai multipliká su mes atrobe. Esaki ta e motibu dikon un kachó por keda diagnostiká ku e malesa aki, ni maske e doño no ta mir’é ku karpata.
Pa finalisá, no tin bakunashon òf algu semehante eksistente kontra di e malesa di karpata. E úniko kos ku por yuda protehá e kachó ta evitá karpata riba dje. Pa por kumpli ku esaki tin diferente método optenibel. Konsulta ku bo veterinario pa determiná kiko ta e mihó opshon pa bo.
E INFORMASHON AKI TA INTENSHONA PA UZA DURANTE, PROME I DESPUES DI KONSULTA KU E VETERINARIO. NA E INFORMASHON RIBA E PAGINA AKI NO POR DERIVA NIUN DERECHI. NI MASKE E INFORMASHON TA SKIRBÍ PA UN VETERINARIO E POR TIN EROR DEN DJE. NIUN WEPSAIT NO POR REMPLASA – E KONTAKTO OF KONSULTA- KU UN VETERINARIO. DEN KASO DI DUDA, TUMA KONTAKTO KU BO VETERINARIO!
©Rescueracao, Meente Schijf. Translation Denice Bezemer.


text:
Mirando e situacion coyuntural cu nos economia ta pasando aden, mi ta considera cu e rol di nos Camara di Comercio ta cobra mas importancia cu nunca.
Ta p’esey t’asina importante pa e board nobo wordo conforma pa e representantenan adecua. Nos mester di candidatonan cu valor, vision y experiencia. Hendenan cu norma y valor. Un grupo di comerciante cu por hiba nos Camara di Comercio na un otro nivel. Un grupo comprometi cu crecemento di nos parti comercial na Aruba, hende cu por trece cambio.
Pa e motibo aki, mi ta invita tur esnan cu por vota den e categoria di grootbedrijf, pa vota pa John G. Eman.
Un persona cu un amor inmenso pa nos isla y cu un amplio experiencia na nivel comercial den diferente area: retail, wholesale, real estate, advertising y hopi mas.
Mi kier recorda tur esnan cu por vota den e categoria di grootbedrijf pa bin Camara di Comercio, Diamars awor -Dia 12 di December-, entre 9am y 12pm.
Nos ta conta cu boso steun!
#VotaPaJGEman


text:
Kada pais tin su baluartenan ku ta persona ku a nifiká hopi pa desaroyo di un pais òf region pa loke ta trata diferente área. Na Kòrsou nos tin diferente baluarte ku tin kaya òf plenchi na nan nòmber. Tambe bo ta topa nan busto òf estatua na sierto sitionan. Ta importante pa bo konosé bo baluartenan i pa bo sa kiko nan a nifiká pa bo pais. Tambe nos por siña hopi di nan karakter ku elementonan manera: sabiduria, kurashi, forsa mental, kuriosidat, kreatividat, perseveransia i amor pa nan próhimo.
Pa loke ta trata baluartenan ku a lucha pa libertat i derechi di siudadano nos ta duna atenshon na: Tula, Pedro Luis Brion, Manuel Carlos Piar i Felix Chacuto, Moises Frumencio da Costa Gomez, Ong A Kwie, Papa Godett i Amador Nita. Riba área di literatura i kultura: Frank Martinus Arion, Elis Juliana, Paul Brenneker.
Naturalmente Kòrsou konosé muchu mas baluarte ku esnan aki menshoná, pero nos a hasi un eskoho i ta duna atenshon na algun di nan ku ta mas konosí den nos historia pa loke ta trata área di derechi humano i kultura.


text:
ORANJESTAD (AAN): Diaranson mainta tabatin un parti emocional ora cu Benny Sevinger tabata conta Hues
con e caso Avestruz a afecta su bida. Durante tratamento di e caso na dado momento Hues a bay riba e parti di circumstancianan personal.
PERSECUSION POLITICO
Benny Sevinger a bisa Hues cu henter e caso aki ta un persecusion politico caminda a bin cu acusacionnan falso contra su persona.
WOWO NA AWA
Loke a pone Benny Sevinger su wowonan yena cu awa y hasta a cuminsa yora, ta momento cu el a splica con su situacion familiar a keda afecta.
El a bisa Hues cu door di persecusion politico y e caso Avestruz, su yiu muher no por a haya trabao na Aruba y a bay establece na Hulanda cu su yiu. Por a mira claramente cu esaki a afecta Benny Sevinger masha hopi y el a cuminsa yora. Por a mira cu tanto Hues como Fiscalnan tambe a keda impresiona pa mira Benny Sevinger yora y expresa su mes.
Ta asina cu Abath tambe tabata emocional ora cu el a splica con e caso a afecta su famia cu ta hopi sera cu otro. Tambe el a bisa cu tempo e tabata sera den KIA el a sinti hopi duele con hubentud ta sera den KIA pasobra e tambe tin yiu.


text:
WILLEMSTAD – E atentonan pa yega na un mayoria den parlamento despues di un wikènt di deliberashon a faya tòg. “Nos ta bai prepará pa elekshon”, lider di frakshon Melvin Cijntje di partido di koalishon Pueblo Soberano ta bisa.
E no tin ‘hard feelings’ pa Marilyn Moses, e miembro di Staten ku a sali for di e partido di koalishon PAIS i a bai ku su asiento. Partido di oposishon PAR tabata dispuesto di negoshá, pero sin resultado. Cijntje: “Nan tabatin asina un lista di deseo i kada ora tabata manera tabata bini algu nobo aserka. Esei a hasi e proseso mas difísil. Awe tardi nos a disidí di instruí e ministernan pa entregá nan retiro.”
Marvelyne Wiels
Parse e opstákulo ta e empeño di minister plenipotensiario. PS no ke pa Marbelyne Wiels sali for di Kas di Kòrsou, pero tabatin mas kos, Stephen Walroud ta bisa na nòmber di PAR. “Nan tabatin problema pa pone tur palabrashon riba papel i firma nan. Pesei nos no ker a sigui papia.”
Gerrit Schotte, lider di e partido di oposishon di mas grandi MFK, último dianan tabata asombrá tokante e manera ku kosnan tabata bai. “Dia ku riba 3 di ougùstùs 2012 Dean Rozier a bai ku su asiento di MFK nos a entregá nos retiro mésora. E gobièrnu aki a haña mas tempu serka gobernador, aparentemente ta skibi demokrasia di nobo dependiente di kua partidonan tin aden.”
MFK a indiká ku nan ta kla pa elekshon. Djamars atardi kuartu pa dos gobernador ta warda Gerrit Schotte pa un ronda di konsultashon. Esaki lo sosodé ku kada partido, asina gabinete di gobernador a laga sa.
Lider di partido
Pueblo Soberano, ganadó grandi di e elekshonnan anterior, lo mester hasi lihé.Despues di e asesinato riba lider di partido Helmin Wiels, un kambio den maneho i despedida di algun minister i un promé minister, e partido a haña hopi sla. “Na desèmber nos ta skohe un lider nobo. Ami ta keda den polítika si, pero mi no ta bira lider, esei mi salú no ta pèrmití.”, asina Cijntje, ku ta rekuperando di kebrante di salú, ta bisa.
Outor Anneke Polak


text:
Persona hurídiko
Un persona hurídiko ta un término hurídiko pa un entidat òf organisashon ku ta tuma parti den komersio di un òf otro forma. E persona hurídiko tin derecho i obligashonnan mesun kos ku un persona natural. Kual ta nifiká ku un persona hurídiko por tin propiedat i debe, por sera un kontrakt, por inisiá un demanda den korte òf ser demandá.
Tipo[editá | editá fuente]
Ta eksistí dos tipo di persona hurídiko:
- Entidat públiko: ta keda instituí pa medio di un akto ofisial di gobièrnu
- Entidat privá: ta keda instituí dor di un òf mas persona natural of persona hurídiko pa medio di un akto notarial
Aspektonan[editá | editá fuente]
Ora ta trata di un persona hurídiko, tin kuater aspekto ku ta importante:
- Ophetivo
- Representashon
- Poder di desishon
- Responsabilidat
Ophetivo[editá | editá fuente]
Un persona hurídiko mester tin semper un ophetivo pa su eksistensha. Esaki ta enserá e motibu dikon a lanta e entidat. Esaki por ta entre otro: hasi ganashi a traves di komersio, representá òf atendé e interesnan di un grupo di persona natural òf hurídiko, òf realisá un tarea públiko.
Representashon[editá | editá fuente]
Ta solamente un persona natural por kue un pèn den su man i pone su firma bou di un kontrakt. Ta pa e motibu ei un persona hurídiko ta wòrdu lógikamente representá pa un òf mas persona natural. E persona òf personanan natural aki ta forma parti di e hunta di maneho di e entidat. E firma di e hunta di maneho òf e direktor ta konta tambe pa e firma di e persona hurídiko. Na Kámara di komersio por haña sa ken ta outorisá pa firma na nòmber di e entidat.
Poder di desishon[editá | editá fuente]
Esaki ta ‘’zeggenschap’’ na hulandes. E poder di desishon òf poder di voto mester wòrdu reglá di un òf otro manera den e kompania. Esaki ta wòrdu reglá den e statuto di e kompania òf pa lei. Tin un diferensha entre e persona natural ku por representá e entidat eifó i e persona òf órgano ku tin e poder di desishon di mas haltu.
Responsabilidat[editá | editá fuente]
Un persona hurídiko ta karga su mes responsabilidat pa aktonan di esnan ku ta dirigí. Un persona natural ku ta dirigí e entidat no ta responsabel pa e obligashonnan i e debenan di e entidat. Esaki por bira personalmente responsabel solamente na momentu ku un hues disidí den su veredikto ku tabatin mal maneho.
Formanan[editá | editá fuente]
Aki ta sigui un lista e tipo di entidatnan ku ta ser konsiderá un persona hurídiko:


text:
Diabierna atardi riba e caminda di Mabon ta keda registra un accidente fuerte cu a mobilisa varios unidad policial y ambulance net pariba di ling minimarket. Di biaha patruyanan di San Nicolas ta presenta y topa cu un autobus basta kibra y un honda, tabatin un dama benta abou herida ta grita di dolornan cu tabata e chauffeur di e autobus.
Segun polis por a saca afo cu e dama a bay haci un Uturn bek pa bay ariba y net momento cu e Honda tabata bahando di pariba y a dal basta duro den banda di chauffeur di e autobus.
Paramedico di biaha a atende cu e señora herida na e sitio mes. Polis di trafico tambe tabata presente pa haci nan investigacion.


text:
Diahuebs merdia personal di un compania di watersports na Eagle Beach a bati alarma na polis cu dos homber papia spaño a horta nan aparato y bay duro direccion playa, polisnan via tera a siguinan y di berdad drentando e waf di Playa riba un velocidad bayendo ariba. Manera cu nan a pasa renaissance island nan a habri bay zuid un solo getrot drenta awanan teritorial di Venezuela.
Polis tabata presente na e compania di watersport pa tuma e denuncia di ladronicia. Awor aki e compania aki a perde dos waverunner di cual no lo recupera asina nunca mas pasobra ta dificil cu coneccion hudicial cu Venezuela.


text:
Egipto ketu bai ta skonde hopi sekreto. Djaweps arkeólogonan a deskubrí mas di un desena di tesoro nobo, inkluyendo un momia di 4300 aña. E deskubrimentu a tuma lugá na un siudat pa mortonan nèt pafó di e kapital di Egipto Cairo i pegá ku e pirámide di trapi Sakkara. E momia en partikular ta posiblemente esun mas bieu i alabes mas kompleto hañá na Egipto. Tambe por a determiná ku ta trata di un hende hòmber i ku su nòmber tabata Hekashepes.
Banda di su tumba a haña algun otro graf di e di 5 i di 6 dinastia di fáraonan. Mas aleu e arkeólogonan a deskubrí algun estatua i amuleto. E trabounan di kobamentu pa yega na e tesoronan aki a tuma kasi un aña.


text:
Lo institui un comision di expertonan pa inventarisa tur estudionan existente pa bin cu unsolucion sostenibel y duradero pa e dump na Parkietenbos dunando preferencia na companianan local. Tambe lo bin cu un plan integral pa maneho di desperdicio cu a lo largo lo encera cambionan dirigi riba un economia circular. Instala un incinador (“incinerator”) pa kima desperdicio (ya selecta) y usa e energia aki pa genera (un parti di nos) electricidad y produci awa. (“waste-to-energy system”). Tratamento di desperdicio mester ta a base di Reduci, Recycla y Re-usa (“RRR”).
Lo drecha e planta di procesamento di sushi pa por procesa e sushi cu ta drenta dump riba base diario.
Riba termino largo lo procesa e sushi cu ta riba e tereno di dump actualmente y cu ta den violacion cu reglanan internacional di e haltura permisibel di sero di sushi y baha e sero. Si mester di mas planta pa procesa sushi, lo establece otro area special den coordinacion cu organisacionnan riba tereno di medio ambiente, pa deshaci di sushi, pero cu na e mesun momento ta desaroya/produci energia pa por bende esaki cu WEB Aruba NV. Tambe lo evalua e posibilidad di exporta e sushi (incluyendo tur e autonan bieu) pa paisnan den region cu ta interesa den esaki.
Na Parkietenbos tin un instalacion di un parke central di procesamento di desperdicio. Aki ta procesa na un manera profesional y higienico tur sorto di desperdicio produci riba e isla. E trabou ta tuma luga na un manera cu ta bon pa e medio ambiente y ta pre-procesa material tambe pa exportacion.
Cu e meta pa proteha salud publico, mantene medio ambiente y pa cumpli cu normanan internacional y e miho practicanan, Gobierno di Aruba tin como meta pa haci e transicion di e sistema actual di maneho di desperdicio pa un maneho mas sostenibel.
Pa e motibo aki, na comienzo di 2019, Gobierno di Aruba ta aspira pa participacion di sector priva den un procedura di Request for Proposal RFP por sanea e dump existente di Parkietenbos pa medio di un método d stortplaatsdekking (tapamento di e dump) door di entrega propuesta pa un uzo nobo di e pida tereno di e Dump. E ”proposer” ta diseña, financia y realisa e tapamento di e dump di parkietenbos y tambe ta traha un proyecto pa un otro uzo di e tereno di acuerdo cu e medidanan pa sanea e dump di Parkietenbos. E medidanan aki ta basa riba normanan di salud y di medio ambiente y rekisitonan manera stipula den e documentonan RFP. E propuesta pa un solución integral pa sanea y dunaa otro uzo ta basa riba “Design- BuildOwn- Operate- Transfer” (DBOOT).


text:
Economia di Aruba ta bayendo bon; e proyeccionnan pa 2023 y 2024 ta mustra esey. Principalmente sector turistico cu ta carga nos economia ta den bon recuperacion. Sin embargo, ta importante pa tene cuenta cu esey ta e caso si tur cos sigui normal. Y ta esey ta unda por tin sorpresa ainda den e proximo añanan aki.
Asina, tin e cifranan cu ta indica e mehoracion aki, manera e Average Daily Rate (ADR) y consecuentemente tambe e Revenue Per available room (RevPar), ta na nivel mas halto cu na 2019, ultimo aña promer cu Covid a bin daña cuenta. Banda di esey, e propio asociacion di e industria a señala recientemente cu, hunto cu e desaroyo faborable señala, por constata tambe cu e ocupacion di camber ta kedando atras compara cu esun di 2019. E average di ocupacion di camber di hotel lo keda como 9% bao di e nivel di 2019, na solamente 77%. Tuma na cuenta anto cu esaki ta a base di menos reservacion, al menos esey ta anticipa na e momento aki.
Kico ta pasando? A bin mas camber di hotel disponible, cu ta haci cu tin mas oferta di camber? Segun nos a comprende, e tendencia aki ta algo cu por mira den henter region. Despues cu Covid no tabata un problema mas den gran parti di nos mercado principal, tabatin hopi interes pa biaha pa region di Caribe. Awor otro destinacion mas leu manera Europa tambe a bira interesante y e interes pa Caribe ta mengua y e prijsnan lo ‘normaliza’. Ta straño pa no haya e tipo di detaye aki den e relato cu e ministerio encarga cu turismo a duna den siman cu a termina, despues di bishita di delegacion di IMF? Por ta cu no kier conta Aruba esey, pero no preocupa, IMF su manera di acumula informacion ta mas amplio y nan lo tuma e informacion ey tambe na serio. Nos ta custumbra caba cu informacion gubernamental ta mas tanto ‘bon noticia’ for di punto di vista di gobierno, lagando un banda otro informacion cu lo duna un imagen mas balanza di e asunto.
Pero, esey no ta e unico motibo pa dedica e editorial aki na e tema aki. E ta un bon momento pa duna un panorama mas amplio di e desaroyo di nos turismo mira for di un vista riba henter nos region. Por ehemplo, ora nos ta evalua loke a sucede den nos region den ultimo añanan, nos no por keda sin menciona e horcannan cu algun aña pasa a causa bastante devastacion na diferente otro destinacion den nos region. Esaki a causa un empuhe grandi pa Aruba te cu aña 2019. Por a anticipa cu den e añanan despues, ora e otro destinacionnan afecta bin back den operacion, cu esey por a ocasiona un reduccion den e cantidad di bishitante pa Aruba. Esey no a resulta relevante, pasobra e crisis di Covid-19 a percura pa un situacion hopi mas grave. Nos ta saliendo bastante bon for di e crisis ey, pero ta importante pa keda tene cuenta cu e tendencianan general den nos region. Segun informe recien di Caribbean Tourism Organization (CTO), e aña aki e region lo surpasa e cantidad di bishitante di e periodo pre-Covid, cu por yega na mas di 32 miyon turista ‘stayover’. E parti di planificacion y construccion di acomodacion nobo tabata un preocupacion pa e mesun CTO algun aña pasa caba, mirando cu tabata bin cada aña mas turista, sin embargo e grado di ocupacion regional tabata den un tendencia negativo, cu hopi construccion ainda pa realiza.
Awor, nos por pensa cu e tendencia ey no ta toca nos. E pregunta ta e ora, a base di kico nos ta pensa cu nos no por haya un exceso di acomodacion? Un pregunta cu aparentemente no ta preocupa e actual gobierno, pasobra loke nos ta haya di tende ta mas hotel, mientras pa esunnan cu ta bao construccion mes nos no tin hende pa yena cupo di trabao. Esey tampoco aparentemente ta un problema pa gobierno, pasobra ta importa mas hende di otro pais, no? No ta esey nos tin mas di 30 aña ta haci? Y ken ta bisa cu nos no por sigui cu e maneho ey? Y ademas, tin otro alternativa anto? Bon, en todo caso e mesun gobierno a bin cu un lista di posible actividad economico supuestamente innovador y prometedor, di cual nos mester bisa cu e ta parce loke Hulandesnan ta yama ‘gebakken lucht’. Y esey tambe pasobra e propio gobierno ta incapaz pa tuma pasonan pa stimula actividad economico nobo. Un bon ehemplo di esaki ta e politica pa pone tereno disponible pa agricultura, cu ta parce di ta mal pega, mientras a nombra un ‘persona di confianza’ como director di e departamento di infrastructura y planificacion, cu awor ta sinta na cas mientras ta bin critica for di e mesun partico cu e emision di tereno no ta cana… Ta parce cu ainda nan no a comprende cu e tipo di agricultura preferi, mas bien horticultura, no ta depende di emision di tanto bender, sino ta requeri tereno chikito, mientras acceso na awa barata y financiamento merece prioridad.
Y mientras tanto ta keda ripiti loke nos tin tanto aña ta haci, sin tene cuenta cu e hecho cu ta yega un dia cu nos ta haci di mas y nos ta keda pega cu e promer ruinanan cu no ta gana placa mas. Otro lugar a pasa den e experiencia ey caba, nos no ta siña…?


text:
Ora Señor Hesus a manda nos mira pa e flornan di mondi, kiko bo ta pensa ku E tabata ke siña nos?
“Paga tinu kon e flornan di mondi ta krese. Nan no ta hasi trabou ni traha paña. Sinembargo Ami ta bisa boso ku ni rei Salomon, den tur su grandesa, no tabata bisti bon manera un di nan. Si ta asin’ei Dios ta bisti flor di mondi ku awe t’ei pero mañan ta bai tirá den fòrnu, kuantu mas lo E bisti boso, hende di poko fe!”
Lukas 12:27-28
Usando e ehèmpel di e flornan, nos SEÑOR a mustra nos ku tur esten ku nos ta anshá ku e kosnan tereno, E ta kapas di bisti un flor simpel ku e pañanan di mas bunita riba mundu. Un kreashon asina sensashonal ku ta imposibel pa e wòrdu imitá pa un estilista famoso.
E mandamentu di wak pa e flornan ta un simbolo pa nos siña konfia ku Dios por i ke proveé tur loke nos tin mester di dje, inkluso kuida di e detayenan, ku aparentemente, no ta nifiká nada den nos bida. Ta sorprendé ku Señor Hesus a bisa ku nisikiera Salomón, den tur su grandesa, no a logra bisti di un forma mas bunita ku e flornan aki.
Probablemente Salómon tabata tin un kantidat grandi di pañanan. Sin embargo, un flor chikitu asina, ku solamente un sèt di paña, a surpasé den beyesa.
Si, eksaktamente, esei ta loke nos a lesa: e gran rei Salomón a pèrdè kontra un flor, ku a nase spontaneamente den mondi. Dilanti esaki, ta eksistí un preokupashon ku no ta lagando bo drumi? Ku un Dios asina ekstraordinario, bo ansiedat ta nesesario?
Kiko bo ta haña si mihó nos obedesé i mira pa e paranan di shelu ku diaramente ta wòrdu alimentá pa Dios, òf pa e pañanan bunita i perfekto ku E ta duna pa e flornan?
Bo ta kere ku bo bida no ta mas importante pa Dios ku esun di un para òf esun di un flor pasahero?


text:
Anahi Schreuders a landa un tempo di 34:37
Tempo no tabata suficiente pa drenta final
Anahi Schreuders a landa un tempo di 34:37 seconde den e 50m pecho pero no tabata suficiente pa drenta e final A/B
E landado Schreuders a caba como number dos den su heat tras di Zheng Muyan di China a sali number 1 cu un tempo registra di 33.23. Mester bisa cu esaki no tabata e mihor tempo di Anahi riba e 50m pecho mirando cu su personal best ta 32:98
E tempo mas lihe landa den e 50m a bini di Agne Seleikaite di Lithuania cu a registra un tempo di 31:55 seconde.
Anahi a keda na di 31 lugar overall den 43 landado.


text:
Scirbi pa Pastor Marcel Balootje.
Morto y bida ta den e poder di lenga, y esnan cu stima esaki lo come di su fruta.( Proverbionan 18:21).
Negativismo y maldad ta purba domina mundo cada dia, inmoralidad ta purba penetra, na un forma suave y sofistica, y nos mester ta wowo habri pa asina nos desmantela tur plan di e enemigo.
Palabra di Dios ta siña nos tur dia lo siguiente: Pasobra nos lucha no ta contra carni y sanger,, sino contra e gobernantenan, e podernan, contra e forsa nan mundial di scuridad aki, contra e forsanan spiritual di maldad den e lugarnan celestial ( Efesionan 6:12).
Pesey nos tin autoridad den e nomber di Cristo, pa reprende,mara, basha bao, tur forsa y palabra negativo cu ta bini den nos direccion, y nos mes como persona mester wak bon kico nos ta papia riba nos bida, y nos famia. Pasobra tur locual hende sembra nan lo cosecha .( Galationan 6:7)
Hopi hende ta tuma como custumber, di maldiciona nan sernan keri cu palabra nan ofensivo, y despues nan kier mira bon fruta y flor aparece den nan hardin, sin cu nan ta recorda locual nan mes a papia riba bida di un mucha constantemente ora e tabata chikito.
No laga ningun palabra dañino sali for di boso boca, sino solamente palabra cu ta bon pa edificacion, conforme e necesidad di e momento, pa esaki duna gracia na esnan cu ta tende.
Palabra negativo no ta bon pa bida di ningun hende y hasta pensamento negativo ta haci hende malo, pasobra e ta causante di stress, depresion y hasta amargura.
Ora algo no bay bon den nos bida, no laga nos papia di fracaso, pero laga nos considere un oportunidad pa siña. Y un experiencia di bida, pasobra nunca a sali for di boca di Hesus e palabra di fracaso pa nos como yuinan di Dios. Semper Dios ta duna oportunidad pa lanta bek, y sigi padilanti.
E palabra di Dios ta siña nos pa nos renoba nos mente, pa nos por comproba kico ta e bon , y agradabel y perfecto boluntad di Dios pa nos bida.(Romananon 12:2).
Pasobra maske nos ta cana den carni, nos no ta bataya segun carni, pasobra e armanan cu nos ta bataya cune no ta carnal, ma poderoso den Dios, pa basha e fortinan abao, y pa destrui speculacionnan y tur arogancia, cu ta wordo lanta, contra e conosemento di Dios,hibando den cautiverio tur pensamento, pa haci nan obedecido,na Cristo.
Palabranan negativo ta bay contra e conocemento di Dios, pasobra nos Dios ta declara palabra nan di bendicion riba nos bida, y ta hopi importante pa nos tambe papia palabra di bendicion riba bida di nos prohimo.
Tin palabranan cu no mester wordo menciona den nos cas, ni tampoco riba bida di nos yuinan, ni tampoco den nos relacion matrimonial, pasobra Dios a yama nos pa edifica otro y no pa descurasha otro, y hopi biaha insultonan baho, y violencia ta haci hopi mas dolor y ta laga herida profundo, pesey for di profundidad di nos curason , nos tur den nos hogar, mester pensa y midi con nos ta papia cu otro.
Ma Ami ta bisa boso,ken cu rabia cu su ruman lo ta culpabel dilanti di corte, y ken cu bisa su ruman, “Kens”lo ta culpabel pa bay dilanti di concilio, y ken cu bisa “Bobo” lo ta culpabel pa bay den candela di fierno.( Mateo 5:22).
Dios ta haci un yamada riba nos tur pa reconcilia, cu otro mescos Cu Dios a reconcilia su mes cu nos den Cristo Hesus.( 2 Corintionan 5:19).
Sinceramente, Pastor Marcel Balootje.


text:
PHILIPSBURG – Ministerio Públiko (OM) a apelá e sentensia den e kaso Masbangu ku ta trata di froude di vota ku tabatin na sèptèmber di 2010. OM no ta di akuerdo ku e desishon di korte pa deklará OM no reseptivo.
Wes den su sentensia djaluna a bisa ku OM a adaptá e aparensia di hustisia di klase ora ku nan a dagfar e sospechosonan ku a bende nan voto sí, inkluso e representante di Verenigde Volkspartij (UP) ku a parti e plaka, pero no a dagfar e lider di e partido UP Theo Heyliger. OM no a anunsiá ku ainda lo tene e investigashon aki.
E kalifikashon di hustisia di klase a kunsumí minister di Hustisia Dennis Richardson. E ta bai pidi e Konseho di Mantenshon di Hustisia pa investigá si tin hustisia di klase na OM na Sint Maarten. Richardson ta bisa ku e nombramentunan na parkèt ta un asuntu di reino, ku e fiskalnan aktual tin un aña so ta traha riba e isla i ku niun di nan no tin un konekshon lokal.
Lèkmentu
Un prosès-verbal di e investigashon a lèk kaminda tin pará ku e lider di UP Theo Heyliger na 2010 a pone tres mion dòler di su propio fondonan den kaha di elekshon di su partido. Partido Demokrátiko lo tabatin 200 mil dòler disponibel pa e elekshonnan aki i National Alliance 1.8 mion dòler. Esaki lo a inkluí un donashon di 700 mil dòler na e kompania di seguro Nagico, pero direktor Imran McSood ta ninga esaki.
E informashon ta bini di e Unidat di Informashon Kriminal. Ta trata di informashon di informante ku marechaussee ku a traha e prosès-verbal ta konsiderá konfiabel.
[
Outor: Hilbert Haar


text:
No tin un desfile mañan durante e apertura di e Aña Parlamentario, asina presidente di parlamento Mervin Wyatt Ras ta informa.
“E aña aki lo ta un tiki diferente, ya cu a manda militarnan St. Maarten pa duna asistencia”, e ta bisa. Pues no tin un desfile pasobra e militarnan ta yuda e pueblo eynan, manera conoci. Presidente di parlamento ta manda palabranan di forsa na e pueblo di St. Maarten. Aunke cu e militarnan no lo ta presente, e procedura normal lo continua, e ta sigura. Na e Aña Parlamentario lo tin presencia di dignatario y invitadonan, incluso ministernan tambe lo ta presente den e sala di parlamento.
Durante e reces di parlamento, a realisa diferente trabou pa mehora infrastructura di e edificio, a cambia tapijt y a traha riba e sistema di airco, e presidente tambe ta conta. E ta bisa cu e ta contento cu e trabounan y awor ta cla pa apertura di Aña Parlamentario nobo, unda cu Gobernador lo duna su discurso encuanto maneho pa futuro.
Diamars mainta e caminda lo ta cera pa por ricibi Gobernador. Ta pidi automobilistanan pa tene cuenta cu e cambio aki den trafico den centro di Oranjestad.


text:
E homber R.A.G. a wordo atraca violentamente pa un grupo di siete persona riba 26 di juli 2015 den area di hotelnan high-rise. Durante e atraco aki e taxista a wordo tira cu un arma den candela den su cara y a resulta gravemente herida. Tur siete sospechoso a wordo deteni den e lunanan cu a sigui. E caso a wordo trata riba 12 di februari ultimo.
E caso contra e atracador cu a supuestamente los e tiro, e homber A.S.E.E., a wordo posponi pa raportahe sicologico, y ta planea pa sigui wordo trata riba prome di april 2016.
Corte a dicta sentencia den e casonan di e otro seis sospechosonan. Fiscal a exigi contra e sospechoso A.D.G. (19) un castigo di 7 aƱa, y ehecucion di jeugddetentie di 4 luna, pa cual el a wordo condena anteriormente den otro caso. El a wordo condena pa 4 aƱa di prison incondicional. Tambe Corte a duna ordo pa ehecuta e jeugddetentie di 4 luna. Fiscal a exigi contra e sospechoso J.C.C. (18) un castigo di 6 aƱa. El a wordo condena pa 4 aƱa, di cual 6 luna ta condicional. Contra e sospechoso S.A.G.S. (20) a keda exigi un castigo di prison di 4 aƱa pa complicidad den e atraco arma. El a wordo declara liber pa medeplegen y a wordo condena pa accesoria na e atraco pa 30 luna, di cual seis ta condicional.
Contra e sospechosonan menor di edad J.J.H. (18) y A.J.J.V. (17), fiscal a exigi, aplicando ley penal pa adultonan, un castigo di prison di 5 aƱa. Sin embargo, Corte a haci uso di ley penal pa hobennan y a condena nan pa 21 luna di jeugddetentie. E sospechoso C.-C.M.T. tabatin solamente 15 ana bieu tempo di e atraco. Contra dje a wordo exigi, aplicando ley penal pa hobennan, jeugddetentie di 9 luna, di cual dos ta condicional. Huez a dicta segun exigencia di fiscal pa loke ta T. Ministerio Publico ta considerando actualmente pa apela algun di e sentencianan.


text:
Jun 26, 2023 | Sine/TeaterKontrol di sine kontra perdishon Faltando mei ora promé ku e pelíkula hopi diskutí “Last Tango in Paris” ku Marlon Brando i Maria Schneider den aktuashon kuminsá den De Veer Teater na Aruba, komishon di kùr a duna pèrmit pa pasa e pelíkula akí. Punto...
Jan 14, 2023 | Sine/TeaterPromé ku Sine Trùk, Eilandelijke Filmdienst ta bai den bario i presentá pelíkula. Dos trahadó di Eilandelijke Filmdienst ta konta nos kon esei tabata bai. Ta manera ayera e evento a tuma lugá, asina kla i bon mi ta kòrda nos anochinan di sine, ora ku huntu nos ta bai...
Jan 6, 2023 | Sine/TeaterPasado realmente no ta muri, di un òf otro manera, bo ta mira resurgimentu di pasado. Tuma por ehèmpel Drive In teater. Durante pandemia di COVID-19, bo por a mira drive-in teater krese na diferente parti di Merka. Ta un sistema, pa huntu mira pelíkula i tòg mantené...
Jul 16, 2022 | Sine/TeaterJack Novela (Philip A. Rademaker) Poko dia ei ku m’a bai bishitá Manchi mi tio den Nos Lanternu, hiba su pak’i sigaria p’e, m’a mira Jack Novela sintá den un stul di wil te den skina pariba dje veranda. Ta basta tempu kaba ku m’a...
Oct 18, 2021 | Sine/TeaterIntrodukshon Published by percy.pinedo on October 21, 2021 Kerido Lektor, Resientemente mi a tuma riba mi pa buska informashon pa mi por yega na sufisiente material ku por resultá den un buki tokante “Nos Teaternan di Sine” di Kòrsou. Nos ta kòrda Ideal – Teater Nahr...


text:
KRALENDIJK- Na opinion di e kandidato pa lista di M21, Carlos López-Natera na Boneiru aktualmente tin sigur lugá pa dos laboratorio i tambe kuater botika.
“Na aña 2010 Boneiru tabatin un poblashon di aproksimadamente 15.000 habitante. Den e tempu ei tabatin tres botika i un laboratorio. Aktualmente komo parti di e proseso di kambio i ku un poblashon di kasi 23.000 habitante tin 4 botika i dos laboratorio”.
López-Natera ta mustra riba e echo ku hopi siudadano ta di opinion ku servisio di e laboratorionan i e botika¬nan no ta sufisiente pa por atendé ku nesesidat di e poblashon aktual. “Si nos ta konsiderá di un banda e intenshon firme pa sera BonLab i di otro banda e konstante kambionan di orario di e botikanan, por bisa ku den e dos áreanan akí tin fayonan grandi ku lamentabelmente di forma negativo ta afektá kalidat di bida di henter nos poblashon”.
Seramentu di BonLab
Segun López-Natera, seramentu di BonLab sigur ta bai okashoná ku servisio di e laboratorio ku ta bai keda den funshon lo kai den otro.
“Sentralisashon den un lugá so ta bai tin un ekseso di demanda i fortifikashon di e monopolio komo konsekuensia. Den kaso di e botikanan no ta un sekreto ku e manera kon nan ta trahando awor akí ta kousa hopi molèster i malkontentu serka nan klientenan: tempu pa warda ta largu i kambio di orario sin previo notifikashon ta algu komun i poko funshonal loke ta trese hopi inkonveniensia kuné”.


text:
Cifrasnan ta sigui indica aumento di casonan di covid-19 na Aruba.
ORANJESTAD, 28 november 2020
Segun resumen di awe 16 persona a recupera, a registra un total di 25 caso nobo di Covid-19, di cual 3 ta no-residente, cantidad di testnan ehecuta ayera ta 449 'positivity rate' local riba dia di awe ta 14%).
Activo tin awe un total di 124 caso, cantidad di fayecido relaciona cu Covid-19 ta na 45.
Hospital ta informa cu tin un total di 7 persona interna di cual 2 ta den Cuido Intensivo y 5 isola riba piso general.
E momento ta awor.
Comunidad mester ta mucho mas alerto awor cu casonan ta subiendo atrobe.
Nos no mester warda te ora cu e casonan cuminsa aumenta drasticamente atrobe pa cuminsa cuida nos mes mas.
E momento ta awor.
Evita pa ta den gruponan di hende, evita aglomeracion, mantene distancia di 1.5 meter di otro, laba man mas frecuentemente of uza handsanitizer y es cuta malo porfabor keda cas y yama dokter di cas pa por test.
E momento pa tuma accion ta awor. Aruba ta conta cubo!


text:
Unda e temor na Dios ta den e kombersashonnan den grupo di amistat, kolega òf famia?
Unda e temor na Dios ta den e sitio wepnan ku bo ta wak riba internet?
Unda e temor na Dios ta den e profile ku bo ta sigui riba e retnan sosial?
Unda e temor na Dios ta den e komentario nan ku bo ta hasi riba e bida di e otro persona?
Unda e temor na Dios ta den e uso di sèn?
Unda e temor na Dios ta den e elekshon di bo estudio?
Unda e temor na Dios ta den loke bo ta mira ei banda?
Unda e temor na Dios ta den e banderanan ku sa lanta?
Unda e temor na Dios ta den e metanaan di bo bida?
Unda e temor na Dios ta den e lugánan ku bo ta frekuentá?
Unda e temor na Dios ta ora ta trata di outoridatnan?
Unda e temor na Dios ta ora no tin niun hende rondó di bo?
Hopi ta pensa ku e temor na Dios ta algu ku e persona mester mantené solamente ora e ta na iglesia òf ora e ta banda di sorto di outoridatnan, mientras ku na otro lugá bo por “tuma hende hasi kèns” pasobra: “no tin nada di haber ku n’e,” “kua ta e problema?”, “ken ta santu?”, “nos mester por relax ratu ratu!”.
Porfabor, splika e versikulo di Salmo 2:11: “Sirbi SEÑOR ku temor, tembla i sunchi su pia,”
Esun ku ta teme Dios, ta skohe bon, e kaminda di alegria!


text:
ORANJESTAD – Prome Minister Evelyn Wever – Croes tabata presente na American University of Medicine Aruba, pa duna bon bini na e studiantenan nobo y desea nan exito cu inicio di nan carera.
Prome Minister Wever – Croes a inicia su discurso compartiendo cu e studiantenan, maestronan y demas presente, pakico e ta un honor pe por ta presente na e ocasion special pe studiantenan y dicon e momento ta special pe tambe. Despues cu Prome Minister Wever – Croes a finalisa scol secundario, su soño tabata pa bira un dokter. El a inicia cu e estudio pa esaki na Costa Rica, sinembargo pa motibo di ‘heimwee’ a bolbe bek Aruba, bandonando e soño aki. Considerando cu e tempo ey Ley, tabata e unico estudio cu por a sigui na Universidad di Aruba, a opta pa haci esey. Awendia ta contento cu e decision di a studia Ley y obtene su ‘black coat’, no obstante, esun di dokter esta ‘white coat’ semper lo keda special pe, Premier Wever – Croes a expresa.
Bisando esaki, Prome Minister a bisa e studiantenan tambe cu e periodo aki ta bin cu retonan, pero alabes e lo ta un periodo den cual lo siña hopi. Y ta importante pa semper corda e rason pa cual a cuminsa cu e estudio, paso na final ora di obtene e diploma, tur cos lo ta bale la pena.
AMERICAN UNIVERSITY TA RECONOCE PROME MINISTER DI ARUBA
Ademas, Prome Minister Wever-Croes na e occasion a ricibi como regalo un cuadra di American University School of Medicine Aruba, como gratitud pa lidera Pais Aruba cu caracter, inteligencia y consciencia.
Prome Minister a termina deseando tur e studiantenan exito cu nan estudio, nan carera den medician na American University of Medicine Aruba.


text:
Pastoor Andry a haya un popularidad hopi grandi riba nos isla, tempo cu e la cuminsa na un edad hoben na Parokia di St Cruz. Hopi ainda ta corda con e tabata saca su selfienan den misa y pone riba medianan social, cosnan cu normalmente nos no tabata wak di otro pastoornan.
( Prome Selfie cu a bay viral)
Su popularidad a crece den e hubentud di cual e tabata encarga cu varios proyecto hubenil pa Iglesia Catholico.
Pastoor Andry ta di Venezuela pero den un tempo cortico e tabata papia papiamento bon bon.
Actualmente e ta na cabes di misa di Brazil y ta un di e pastoornan di Aruba cu mas hopi followers (23.7K) riba Instagram @padeadnrysoto
Masha pabien Pastoor Andry hopi felicidad!


text:
2008-05-20 Kampeonato Korsou 2008
YURI KONTER PA DI DOS AÑA SIGUÍ TA TITULÁ
KAMPEON DI KÒRSOU RIBA FLORETE
Djadumingu último 19 di mei 2008 Federashon di Esgrima di Kòrsou a tene su di dos kampeonato senior riba e arma florete. A presentá 14 esgrimista, 7 hende hòmber i 7 hende muhé. Gran mayoría di e esgrmistanan tabata hoben. Solamente dos dama tabata riba 21 aña. E biaha aki e kampeonato a konta ku hopi kara nobo. Entusiasmá dor di e eksitoso promoshon di esgrima ku e torneo internashonal di esgrima luná pasá, no menos ku 8 debutante a partisipá, 5 dama i 3 hende hòmber.
A tene e kampeonato femenino i e kampeonato maskulino riba dos pista bou di guía di e arbitronan Lionel Smith i Raymond Jessurun. E promé buelta tabata un buelta di pul den kual kada esgrimista mester a klasifiká pa e buelta di eliminashon direkto te final.
FLORETE MASKULINO
KLASIFIKASHON DESPUES DI PROME BUELTA
Yuri Konter tabata invikto na e promé lugá riba tabla di posishon ku 6 partido ganá.
Bryan Betrian a posisihoná na di dos lugá ku 5 partido ganá 1 pèrdí.
Jairo Jessurun na di tres lugá ku 3 partido ganá 3 pèrdí ku 23 toke duná 20 risibí.
Joshua Concincion e debutante di 15 aña tambe tabatin 3 partido ganá i 3 partido pèrdí pero ku 18 toke duná 23 risibí a posishoná na e di 4 lugá riba e tabla di posisihon.
E hoben debutante Kito Marugg ku ta seka di kumpli 13 aña di edat a posishoná na di 5 lugá ku 2 partido ganá. Arion Hasselmeyer a posishoná na di 6 lugá ku 1 partido ganá 5 pèrdí i Jean Carlos Jessurun na di 7 lugá ku niun partido ganá.
KUART FINAL
E tres promé esgrimistanan riba tabla di posishon a mantené nan posisihon riba e tabla di posisihon despues di kuart final. Bryan Betrian a gana di Jean Carlos Jessurun ku skor di 15-5. Jairo Jessurun a gana di Arion Hasselmeyer ju skor di … Joshua Concincion sí no a logra di mantené su di kuater lugá riba e tabla di posishon ora ku el a pèrdè kontra Kito Marugg ku skor di 15-4.
SEMI-FINAL
Yuri Konter a gana su partido kontra Kito Marugg ku skor di 15-4 sigurando asina su pase pa final. Bryan Betrian a vense Jairo Jessurun ku skor di 15-12 pa asina e bai topa ku Yuri Konter den final pa diskutí e medaya di oro.
FINAL
E partido di final a resultá un partido ku a bai tres round di tres minuto ya ku niun di dos esgrimistanan no kier a duna ganá. Pero tabata Yuri Konter ku finalmente a demonstrá su superioridat konkistando e titulo di Kampeon di Kòrsou pa di dos aña siguí. Ku skor di 15-7 el a vense Bryan Betrian ku mester a keda konforme ku e di dos lugá komo supkampeon di Korsou 2008 riba florete. Mester remarká ku e dos hobennan aki tambe a titulá kampeon i supkampeon di Kòrsou riba e arma di sabel dos siman pasá.
Cuartos de final
Tercer lugar
Clasificación general final
PRÓKSIMO KAMPEONATO DI KÒRSOU DIA 25 DI MEI RIBA SPADA
E siguiente Kampeonato di Kòrsou ta riba e arma di spada i lo tuma lugá otro siman djadumingu dia 25 di mei 10 or den Sala di Gymnastiek di Mgr. Zwijssencollege.


text:
“Tende, O Mi pueblo, i lo Mi
spièrtabo, O Israel, si bo kier a skuchaMi! No laga tin dios straño meimei di boso, ni adorá ningun dios stranhero. Ami, SEÑOR, ta bo Dios, kende a sakabo for di tera di Egipto; habri bo boka hanchu i lo Mi yen’é.”
Salmonan 81:8-10
Dios a pidi su pueblo pa traha un altá i sakrifika na dj’E !
Na diferente okashon Dios pa medio di Su palabra ta pidi nos pa stòp di sirbi bahal i lanta un altá den Su honor, pero e ser humano ta mas preukupa ku su bida, su futuro i su propio deseonan. Tur esakinan ta prevalese riba e deseo di sirbi e Dios bibu.
Den mayoria kaso e ser humano su kurason ta pega na e deseonan di mundu.
Hopi lo puntra, pero dikon mi bida ta destrui? E kontesta ta simpel: Bo deseonan no ta igual ku esnan di Dios. Bo kurason no ta kompletamente pega na Dios.
Awe ta e oportunidat pa trese un kambia den bo bida. Lanta un altá nobo i pone bo bida i kurason kompletu ariba.
Ban kuminsa di nobo.


text:
Cuerpo Policial conhuntamente cu SMAC y Minister Xiomara Maduro a sende e flambeu pa asina haci e inicio di e temporada di carnaval 69. Cuerpo Policial tabata tin 180 polis riba pia. Esaki consistiendo di e parti Polis uniforma, recherche , Mobiele Eenheid, Team di Aresto, personal administrativo, K-9, studiante Scol di Polis y CEA.
Pa 00:54am e cabez di e parada a yega ex-DOW y pa 02:37am a stop e musica di e lastlap.
Por bisa cu e aña aki e detencionnan a subi drasticamente.
Den total tabata tin 19 detencion.
Ta trata di buracheria , bringamento, resisti y no sigui orden di polis y como tambe droga .
Aña 2020 e parada di flambeu a conta cu 5 detencion.


text:
No ta prome, sino ta di tres aña caba cu comision di Hulpverlenersteam (HVT) di Horacio Oduber Hospital di ta organisa e competencia di Beach Tennis. E team di HVT ta conta cu un lista largo di boluntarionan na HOH, cu ta semper cla pa brinda extra sosten, banda di nan trabou regular den hospital, na momento di emergencia of calamidad. Nan ta entrena constantemente pa ta cla si encaso surgi un calamidad of emergencia y e biaha e training a bay compaña cu ambiente, colegialidad y cometencia fuerte na e torneo di Beach Tennis. Un evento super bon organisa danki na coleganan Barbara Poelmann, Milka Wernet y Ilse de Cuba.
Barbara Poelmann, miembro di e comision HVT y un di e motornan tras di torneo di Beach Tennis, a indica cu e ta super contento paso tabatin mas cu 100 hende cu a inscribi e aña aki compara cu aña pasa unda un total di 68 hende a inscribi. Tabatin oportunidad pa inscribi den diferente categoria y diferente nivel, esta teamnan mix y categoria fun y mas avansa.
Por a ripara tambe cu cu e aña aki mas hende a bay mira e weganan pues hopi colega a yega pa duna sosten na otro. Por ultimo, Barbara Poelmann a gradici tur esnan cu a inscribi pa participa den e campeonato y ta spera cu otro aña mas hende por inscribi y join actividadnan deportivo.
Ingmar Ramharakh, di Departamento LABHOH, ta contento cu nan team a resulta e campeon di categoria Fun Mix. “Nos a hunga alredor di shete wega pa por yega final y nos a gana tambe.
Loke ta haci nos team special ta cu mi a hunga cu mi ruman Saskia y hunto nos ta forma un bon team y nos a bay cu e trofeo di campeon!”, Ingmar ta termina bisando cu un sonrisa.
Nefrologo Romeo Kock tambe tabata un di participante den e torneo di Beach Tennis. Kock a comenta cu Departamento di Dialyse tabatin un total di 5 team inscribi. Nan tur tabatin hopi gana y entusiasmo pa participa den e weganan di e aña aki. “E tipo di actividadna asina ta trece hopi ambiente y ta crea un “band” entre e diferente gruponan di HOH. E actividad tabata uno hopi gezellig ya cu tur hende por a topa y papia cu otro pafo di trabou”, asina dr. Kock ta conta.
Un pabien na tur cu a bay cas cu premio despues di a bataya fuerte contra otro. Danki na tur cu a participa y a pasa apoya durante e tremendo evento aki. Tambe un danki di curason na Hunta di Directiva di HOH cu un bes mas a sostene e actividad aki organisa pa comision di HVT.


text:
Diahuebs mainta te den oranan di atardi a tuma lugar tratamento di e caso penal contra e trio homber: J.R.R. (37), G.G.O. (37) y M.J.M. (35) , kendenan ta wordo sospecha di a falsifica un cantidad di certificado di vacuna di Covid y bende esakinan.
MAS NOTICIA por a compronde cu Fiscal a baha pisa riba e trio aki y a exigi pa Hues, ora di dicta sentencia, duna orden pa detencion di biaha y hiba e trio sera na KIA.
FALSIFICA CERTIFICADO DI VACUNA
Fiscal a mustra cu na September 2021, Departamento di Salubirdad (DVG) a haci denuncia contra G.G.O. y J.R.R. cu lo a falsifica certificado di vacuna. Tin indicacion cu G.G.O., riba un mainta lo a yena mas cu 60 persona nan nomber den computer como cu a haya certificado di vacuna, siendo cu esey no a sosode. Na opinion di Fiscal, esaki tabata sosode promer cu 8’or di mainta caminda for di 7’or, G.G.O., tabata yena nombernan den computer. Fiscal a mustra cu na November 2021, G.G.O. a wordo gara ta yenando nomber den computer for di su cellular.
Fiscal a bisa cu J.R.R. a yena 5 nomber den e sistema pa M.J.M., usando password di un otro empleado y esaki a sosode na cas di M.J.M.
A PERSIGUI ESNAN CU CERTIFICADO FALSO
Fiscal a splica cu no tabatin tempo pa bay interoga tur e 62 persona cu a keda registra. El a bisa cu a persigui tur esnan cu a haya certificado di vacuna falso. Nan mester a presenta den un Tomzitting, caminda nan a haya un boet.
COBRA ENTRE 250 Y 400 FLORIN PA CERTIFICADO FALSO
Fiscal a mustra cu a haya combersacionnan entre J.R.R. y su primo M.J.M. caminda nan tabata papia cu mester paga bek esnan cu no a regla e certificado di vacuna. Hasta a papia di infiltra (hack) un computer na Santa Cruz y asina falsifica e certificadonan tog.
Fiscal a sigui bisa cu entre November 2021 y December 2021, nan tabata ocupa pa mira con ta regla registra esnan cu a paga pero no a keda cla cu esakinan. El a mustra cu tin mensahe caminda M.J.M. ta cobra 350 florin pa hendenan cu kier certificado falso pa e promer y di dos vacuna. Tin hasta hende a paga 200 Euro. Fiscal a menciona un cantidad di nomber di hendenan cu a declara di a paga 300 pa 400 florin pa e certificado falso.
Fiscal a bisa cu por ta tabatin un modus operandi caminda promer cu 8’or di mainta a yena 62 nomber y durante ora di trabao tambe lo a yena un cantidad di nomber den e sistema di computer pa laga mustra cu nan ta vacuna siendo cu no ta asina.
Fiscal a mustra cu G.G.O. a bisa cu di e 62 nomber cu el a yena den computer, 5 pa 7 el a yena den computer falso. J.R.R. a yena 5 nomber pa M.J.M.
Fiscal a bisa Hues cu e tabata presente ora a bay pa detene M.J.M. na su cas. A scucha un sonido duro y a resulta cu M.J.M. a kibra su cellular cu un martieu. Ki momento exacto nan a cuminsa cu e falsificacion di certificado di vacuno no ta sigur. Pero na opinion di Fiscal, tin indicacion cu esaki mester tabata promer cu 8 September 2021.
ORGANIZACION CRIMINAL
Fiscal a bisa cu aki por papia di un organizacion criminal. El a remarca cu si DVG no a haci denuncia, Dios sa cuanto mas falsificacion di certificado di vacuna lo a sosode. Segun Fiscal, dia 8 November 2021 ora a gara G.G.O., a cuminsa problema pa M.J.M. pasobra mester paga bek esnan cu a paga pero ainda no a haya e certificado falso di vacuna. Fiscal ta haya cu hunto e trio tabata traha riba e falsificacion di e certificado di vacuna. E ta haya cu tur tres tabatin contacto cu otro. Na opinion di Fiscal, mas cu 60 certificado falso di vacuna a wordo registra den computer. Esaki Fiscal ta considera, falsificacion di informacion den computer. A usa computer di DVG pa otro meta cu realmente mester ta.
COCAINA HAYA
Fiscal a mustra cu durante investigacion na cas di J.R.R. a haya 10 gram di cocaina. Aunke cu e droga no tabata di dje pero e tabata den su cas. E cocaina tabata lamina y na e cas a haya un machine di lamina y un saco di cocaina lamina.
CASO PA KITA PROPIEDAD
Fiscal a avisa Hues y e sospechosonan, cu e tin pensa pa bin cu un caso di kita propiedad. Fiscal a bisa cu e trio a gana placa cu e bendemento di certificado falso di vacuna. Lo bay haci investigacion cuanto placa cada un a gana pa asina determina si ta cuminsa e caso pa kita propiedad.
CASTIGO
Pa cu e castigo, Fiscal a bisa cu e trio aki a falsifica certificado di vacuna pa gana placa. A mal usa nan funcion na DVG y tambe a mal usa computer. Fiscal a bisa cu hende mester confia den certificado di DVG. Awor tin duda si e certificado ta real. El a bisa cu e trio aki a dedica nan mes pa gana placa, siendo cu vacunacion no tabata obligatorio.
Fiscal ta considera e caso aki serio. E ta haya cu mester manda un señal bon cla cu no ta tolera e tipo di practica aki.
El a menciona sentencianan na Hulanda relaciona cu mesun tipo di falsificacion. Fiscal a exigi pa G.G.O. y M.J.M., 18 luna di prison di cual 12 luna ta condicional cu un tempo di prueba di 3 aña. Tambe Fiscal a exigi 240 ora di trabao pa comunidad.
Pa J.R.R. el a exigi 22 luna di prison di cual 16 luna ta condicional cu un tempo di prueba di 3 aña. Tambe Fiscal a exigi 240 ora di trabao pa comunidad.
Pa tur tres Fiscal a exigi tambe un multa di 2500 florin y si no paga esaki lo mester bay 50 dia sera.
Fiscal a exigi tambe pa ora Hues dicta sentencia y si esaki ta igual na loke Fiscal a exigi, pa duna orden di detencion di biaha y hiba e trio KIA pa laga sinta nan castigo.


text:
E entrepreneur, Tarita Riley, di ecompania di construccion y diseño, Builtfix, tambe ta sintiendo e efecto cu e crisis di coronavirus ta causando, tanto den e aspecto profesional como familiar. Como compania ta reina e inseguridad, si aki algun luna no lo tin material mas na Aruba. Nan ta consciente di esaki y ta actualmente ‘rond af’ rapido e proyectonan pendiente, p’asina cumpli cu nan clientenan. E video di Tarita ta graba den un di e proyectonan cu el a entrega awe como parti di un remodelacion cu Builtfix ta realisando.
Con bo a sinti y ki bo a pensa ora a anuncia e prome caso di COVID-19 na Aruba?
Mi tabata wardand’e yega paso cu nos lo no scapa di esaki, pero ora el a wordo anuncia bo ta sinti algo den bo curason, pasobra bo sa cu el a yega Aruba. Bo no sa ki ta bay pasa y tur e inseguridad rond di esaki. Nos ta un isla turistico y nos sa cu nos ta bay haya un impacto directo cual ya nos ta experienciando na Aruba aworaki.
Ki bo ta sentimento di e situacion na Aruba actualmente?
Actualmente no tin hopi caso manera e otro paisnan, pero si nos no tuma precaucion lo tin hopi probabilidad cu e ta bay subi. P’esey mes ora bo wak tur e hendenan riba caya ainda unda nan no mester ta, e ta hopi preocupante! Realmente si ta gobierno of ta riba social media mester conscientisa e hendenan aki, pero di un of otro manera nan mester bira mas consciente y mas responsabel.
Con bo ta mantene bo mes positivo durante e crisis aki?
Mi sa cu den economia semper bo tin bo ‘ups and downs’ , nos ta den un down aworaki, cual no na Aruba so pero mundialmente. Sinembargo mi sa cu nos ta bay mehora, principalmente nos cu tin nos mesun business , mester uza nos creatividad, pa nos sali for di esaki positivamente. Ora nos sali for di e situacion aki kico nos ta bay haci, pasobra corda bon cu mester haci uzo di e desventahanan y pa comberti nan den ventahanan pa ora cu economia cuminsa draai atrobe. Pues nos como Team di Builtfix, ta bezig cu esaki pa ora cu nos sali for di e crisis aki, pa nos cuminsa ‘rebuild’ no solamente nos compania pero Aruba completo.


text:
Den kuadro ku realisashon di reglamentu di Edukashon Kultural Artistiko di Kalidat (EKADK), djaluna 15 di mei último e fundashon enkargá ku e proyekto aki, Art Culture Education Foundation (ACE Foundation) i Skol Amplio Papa Cornes a firma un kuerdo. Ku esaki Skol Amplio Papa Cornes ta bira e promé, pero sigur lo e último skol básiko riba Boneiru ku lo hasi esaki. Durante ultimo simannan direktor di ACE Foundation sr. Segni Bernardina a bishitá direktiva di diferente skol pa presentá e posibilidatnan i benefisionan di reglamentu aki.
Skolnan básiko ku ke hasi uso di e reglamentu aki ta haña sosten di sr. Bernardina i su grupo di guia ku konseho, treinen i medionan finansiero pa integrá e diferente aktividatnan kultural den kuríkulo di e skolnan. Ku esaki di un forma struktural nan por trese e muchanan den kontakto ku diferente disiplina di arte.
E balor grandi ku esaki tin ta ku nan ta desaroyá kreatividat, abilidatnan sosial i koperativo. Tambe nan ta siña abilidatnan importante di siglo 21 den kombinashon ku suidadania. Ku esei indirektamente nan ta desaroyá abilidatnan kognitivo ku mas i mas ta wòrdu rekonosé den skolnan. Direktor di Skol Amplio Papa Cornes sra. Ilviena Leito Carolina no solamente a firma e akuerdo sino tambe ku yen di entusiasmo ela apuntá dos kordinadó interno di kultura (interne cultuurcoordinatoren/ICC-ers). E ICC-ers nan aki lo tuma i mantené kontakto entre e skol i provedornan di arte i kultura.
Riba petishon di skol nan lo aserka e proverdornan di arte i kultura i tambe yuda nan ekipo pa riba un base konkreto hinka esaki den e programa eskolar. E provedornan di kultura aki lo por wòrdu haña den e asina yamá “Mapa Kultural”: un website kaminda tur provedornan di kultura por inskribí nan mes.
EKADK ta bai amplia riba e proyekto aki buskando aliadonan i provedornan kultural artístiko ku lo por karga vishon ku tin tras di EKADK, ku lo sòru pa konektá mas skol ku arte i kultura. Asina e muchanan di Skol Amplio Papa Cornes lo haña lèsnan di entre otro artistanan ku lo inspirá nan pa diskubrí i desaroyá nan propio talentonan. Un vishon bunita ku tur involukrá ta kompartí. Sr. Bernardina ta spera ku pronto por firma e akuerdo di kolaborashon ku mas skol, “pa por fortifiká e muchanan for di chikitu den nan desaroyo artístiko i konosementu kultural”. Durante klòusura di Siman di Mucha, ACE Foundation a entrega un award na yufrouw Ilviena Leito Carolina di Skol Amplio Papa Cornes como e prime skol pa firma e akuerda aki.


text:
Celebro di adolescente
Bo yiunan constantemente ta perde tur cos, nan beis ta cambia constantemente, nan ta haci cos di mas straño, nan ta bay tras di nan amigonan, nan no tin ningun opinion, nan no sa kico nan kier etc. Como mayor bo ta puntra bo mes si bo a haci algo malo den nan criansa of si nan comportacion ta parti di ta hoben.
Tabatin e creencia cu un celebro di un hende ta completamente desaroya na e edad di diesdos/diestres aña. Sinembargo, awo a bin ilustra cu e celebro ta completamente desaroya na e edad di 24 aña. Ta den e parti dilanti (cortex prefrontal) ta unda e cambionan mas grandi ta tumando luga ainda. Den e cortex prefrontal, ta regula emocion, ta desaroya e habilidad di planea y e habilidad pa vigila consecuencia di accion.
E celebro tin diferente etapa di desaroyo social cu ta contribui na madurez.
1. Etapa impulsivo: Den e etapa aki, comportacion impulsivo ta bin dilanti y un mucha ta depende y ta sigui e adultonan (mayornan, voogd, docente etc.). Nan ta spera pa otronan cumpli cu nan deseonan y nan necesidadnan. Nan ta kere cu nan sa kico ta permisibel of no. Esaki kiermen cu comportacion impulsivo ta facil pa corigi. Aki ta unda mester pone limite.
2. Etapa di proteccion propio: Den e etapa aki nan ta bira independiente y nan relacionnan ta puro oportunista. E posicion di dependencia di e etapa prome ta cambia pa un posicion di proteccion propio. Nan ta purba keda den control di nan impulsonan y emocionnan y nan ta nenga tur emocion di dolor y ansha. Amistad ta basa riba probecho.
3. Etapa conformista: den e etapa aki adaptacion, igualdad y comportacion social ta importante. Aki, e interes di otro ta nan mesun interes tambe. Nan ta mustra un comportacion socialmente deseabel den grupo di amigo y tin miedo di critica y rechaso.
4. Etapa consciente di nan mes: den e etapa aki e enfasis ta riba individualismo, relacion personal y tolerancia. Den e etapa aki, nan tin mas bista riba nan mesun sentimentonan y deseonan, maske esakinan no ta di acuerdo cu loke e grupo ta considera socialmente deseabel. Individualismo y sinceridad aki ta importante y nan ta realisa cu esaki por causa rechaso di e otronan.
Hende ta diferencia di otro y p’esey ta dificil pa duna un limite di edad pa cada etapa. Sinembargo, por raporta cu usualmente e mucha entre 0 pa 9 aña ta den e etapa impulsivo. Entre 10 pa 13 aña, generalmente, nan ta den e etapa di proteccion propio. Entre 13 pa 17 aña nan ta bay di proteccion propio pa e etapa conformista. E grupo di 18 pa 24 aña, usualmente, ta den e etapa di ta consciente di nan mes.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
E serie mas mira riba Netflix pa e ultimo 2 siman ta Squid Game, aunke Netflix no kier divulga ainda e cantidad di hende cu a mira e serie rond mundo.
Nan a informa cu nan mes a keda den shock cuanto hende a mira e serie aki den un tempo cortico.
E serie a bira un sensacion riba rednan social y varios memes a wordo crea, asta tiendnan di disfras a cuminsa promove e trahe cora pa e temprada di Halloween cu ta na caminda .
Durante e serie hopi hende a descurbi cu e number di telefoon riba e tarheta ta real, nan a cuminsa yama e number y un homber di Sur di Korea ta contesta.
E homber a sali dilanti y bisa cu cada rato su celular ta ring di hendenan cu ta yame di tur parti di mundo, e no tin paz mas desde e serie a sali, 24 ora pa dia e ta haya mensahe di texto di hendenan cu a wak e serie.
E doño di e celulaar a bisa cu su bida a cambia por completo e no tin paz mas, e tin e number aki pa mas di 10 aña. E homber a conta cu ela ricibi mas di 4 mil yamada y esaki ta dun’e hopi stress.
E homber no tabata sa kico ta pasando te ora un amigo a conte di e serie di cual su number di celular a bira popular rond mundo.
E homber lo demanda Dong-Hyuk Hwang creador di wega pa viola articulo 59 ley di proteccion di datonan personal.
Representantenan di e Netflix ta lamenta di e eror cu e productornan di e serie a haci y nan ta preparando pa yega na un areglo cu e homber di Korea.


text:
Diasabra awor 15 di juli, cuminsando pa 8’or di anochi, no duda mes na unda bo ta bay ‘keiro’ y pasa bo diasabra: cos grandi ta bay tin aya n’e unico y mundialmente famoso Domino Square Garden, net n’e grens entre Calabas y Kudawecha. E famoso caravana di pariba di brug lo baha na grandi bin pabou ora e legendario ekipo di domino Pariba Legends bin enfrenta nan rival di rotonde di Tanki Leendert, nada menos cu Team Biba Lekker!
Si shonnan amante di domino, cos grandi tin planea p’e diasabra aki aya na Domino Square Garden. E famoso ekipo Team Biba Lekker lo batisa nan uniform nobis nobis cu intencion di haci un estreno aplastante contra e legendarionan di pariba di brug. Un victoria aplastante pa Biba Lekker lo ta e “cherry on the cake”. mas cu claro, e legendarionan compinchi di e lustro ‘Snor’ Perez lo bay todo por todo pa ‘burst the bubble’ di Biba Lekker y caba cu tur soño cu nan por tin. Pues, un anochi cu ta priminti di caba cu vuurwerk!
Manera di custumber, entrada lo ta completamente gratis y e pasapalonan exkisito di halftime lo skeiro rond totalmente por nada, cortesia di chef Han! Pues amantenan di domino, no keda pena na cas dilanti ‘streaming’, pero bin gosa live dje espectaculo unico ora Team Biba Lekker batisa uniform enfrentando e famoso ekipo di Pariba Legends aya n’e unico y mundialmente conoci Domino Square Garden na Calabas/Kudawecha. Yega!


text:
Oranjestad – December – Notaris Helmeyer ta conoci pa un oficina di notario moderno y innovativo pero tambe un oficina cu ta trata na guia, conseha y duna e mihor infromacion posibel na cada un cliente na un forma transparente, integro y responsabel. E ‘Notary Night’ ta un bon oportunidad pa sera conoci cu Notario Helmeyer como tambe su team.
‘Notary Night’ ta un idea cu a nace serca Notario Helmeyer, un anochi cu elo trata tur cliente cu tin un agenda druk den dia, y cu no ta logra yega oficina pa un afspraak. Por discribi e anochi aki como e conocido ‘Koopavond’ tur diahuebs anochi na Hulanda, unda cu lugarnan ta keda habri mas laat pa duna tur esnan un oportunidad pa hasi nan compras despues di trabao. Den e concepto di ‘Notary Night’, e team di Notaris Helmeyer ta cla pa atende tur cliente cu a traha un afspraak pa e anochi aki, cu tur informacion necesario.
Notario Helmeyer conhuntamente cu su team lo keda habri te cu 8’or di anochi pa asina por guia, duna conseho y informa tur esnan cu tin pregunta of duda riba varios tereno manera un traspaso di tereno, hypotheek, testament, huwelijksvoorwaarden of informacion pa incorpora un negoshi. Si bo tin un duda riba cualkier tereno cu mester di un guia of conseho, esaki ta un bon oportunidad pa ricibi informacion y sera conoci cu e team dinamico di Notaris Helmeyer.
Si ainda bo no a traha un afspraak, esaki por ainda yamando 2802020 of pasa libremente na Schotlandstraat 38 – Unit 2. Oficina lo ta habri te cu 8’or di anochi. Pa sigui tur reglamento di distancia social stipula pa Gobierno di Aruba y DVG, ta pidi tur hende pa bin cu un ‘mondkapje’. Pa mas informacion por yama oficina of manda un email na [email protected]


text:
Ta fásil stima un maskota, paso e ta kaiñoso, amabel, soshal, komprensibel i fiel. E no ta husga nos, meskos nos no ta husg’e ora e hasi malu. Nos ta komprondé, nos ta yama su atenshon, pero nos no ta kambia ku ne, paso, nos ta stim’é.
“Odio ta kousa pleitu, pero amor ta tapa tur ofensa .”
Proverbionan 10:12
Pero tin hende ta preferá e odio. E no sa revelá, no ta pordoná, no ta konosé i muchu ménos komprondé. Personanan asina ta difisil pa stima…ni pa esei nos no mester keda sin stima nan, pero di aleu, hasi orashon pa nan.


text:
Kralendijk – Awe, djasabra 20 di mart empleadonan di enseñansi i parti di esnan ku ta traha den akohida di mucha, a haña nan promé angua kontra Corona. Despues di fakansi di Pasku di Resurekshon, djaluna 12 di aprel, ta asina leu ku tur a haña nan di dos angua.
E desishon pa awor aki bakuná e grupo akí tambe ta bini entre otro pa motibu di seramentu di skol i akohida pa mucha regular komo konsekuensia di lock-down. E konsekuensianan negativo di esaki riba bienestar di mucha, mayor/kuidadó i komunidat ta grandi. Pasamentu di angua pa personal den enseñansa i trahadonan na akohida di mucha ta sosodé pareu ku pasamentu di angua pa personal den kuido i hendenan riba 60 aña. Di e gruponan akí kasi tres kuart a registrá awor.
Mas seif
Bakunashon di personal den kuido i trahadónan na akohida pa mucha ta kontribuí na un ambiente di skol mas seif, ménos profeshonal ta bira malu i kontinuidat den akohida pa mucha vulnerabel. Segun RIVM ún te dos siman despues di e promé angua, 60-90% di hende ta protehá kontra e vírùs di corona. Tin un chèns chikitu ku bo ta hañ’é ainda i mayoria biaha bo ta bira ménos malu. E chèns ku bo ta haña corona despues di e dos angua ta hopi chikitu, pero no sero. Tampoko no ta konosí ainda ku bo por transmití e vírùs di corona. P’esei por lo pronto ta konta pa hendenan ku a bakuná mesun reglanan di corona ku ta konta pa hendenan ku no a bakuna. Departamento di Salubridat Públiko ta den konsulta ku ministerio di VWS tokante entrega di bakuna èkstra. Si bai di akuerdo ku esaki, ta bini mas espasio pa hisa e kantidat di bakunashon pa dia i pa bai pasa un otro grupo di enfoke urgente angua. Ta bai por ehèmpel pa trahadónan den vèlt di profeshonnan vital manera polis i mantenshon, brantwer i mareshosé.


text:
Den un reciente entrevista cu psicologo Ricardo Leal a splica tocante e consencuencianan cu por tin si un pareha divorcia of separa anto e consecuencianan cu esaki ta trece cu ne pa e muchanan.
Importante ta pa no kibra e relacion cu tin cu entre mayornan y yiunan a apesar di circumstancianan. Tin occasion cu ambos mayornan mester pone disciplina pa nan yiunan. No pone e culpa riba un di mayor pa asina e otro mustra cu ‘ta e bon mayor cu no ta zundra’.
Sinembargo e splica cu e condicion cu e muchanan ta biba ta wake mayornan divorcia tambe cu mayornan cu ta eynan constantemente. Den e separacion e mucha semper lo tume manera un abandon ‘ba lagami’.
E mucha semper lo pensa cu esun cu a bay ta paso esun cu a keda a core. Un di dos ta culpabel e mucha tin den cabes ‘esun cu a keda ta culpabel’. Den e sentiment di tristesa pa abandon of rabia ta trece consecuencianan. Pero no den tur caso.
Tin cantidad di hende cu a yega cu muchanan cu ta mala mucha y ta paso diferente situacion na cas anto e mucha ta haya e gana di haci locual e kier. E mayornan no ta pone limite na locual e mucha mag di haci of no ‘e limite mester keda’.
Aunke e ta bisa cu e separacion ta considera tambe manera un perdida, pero no ta comparable ora ta uno total. E ta splica cu e proceso ta den e caso di dolor. “No ta e hecho so simplemente papi no ta biba na cas pero no a perde nada. No mester wake manera un perdida.”
Den parti di divorcio e mucha ta cuminsa sinti rebelde, e abandono, den algun caso e ta cuminsa bay malo na scol ‘cosnan ta pasa pero no ta cu tur mucha’. Algun mucha ta cuminsa paso e no por enfoca paso e ta enfoca riba e dolor. Anto eta enfoca riba e dolor paso segun e mucha el a perde mi tata.
Ta importante pa hende sa cu no tur ora tur cos por warda trata mescos. “E prome ta edad, e di dos ta e structuctra personal di e mucha y e di tres ta con e tata ta actua cantidad di tempo cu ta dedica na e mucha. E di 4 ta con e mama ta actua of kico eta bisa dilanti e mucha.”
Di un otro banda tambe porta e mama ta papia bunita pero no ta haci e trabou extra di contene y sostene e muchanan of mucha di un manera mas profundo durante un periodo pa e mayor cu ta keda. Con e e resto di famia ta maneha e situacion, suegra y cualkier familiar.
Pa un ex pareha por mantene un bon imagen di e muchanan sea cu nan welonan, suegro y familiar. E influencia di famia extendi por afecta un mucha y mas ora nan ta biba na e mesun cas. Personanan cu ta cercano di mucha mester cauteloso kico nan ta bisa of ki comentario nan ta duna.
Sr. Leal ta splica cu tambe e por ta cu mayornan ta presente den bida di nan yiu pero e mucha na scol ta diferente. E ta remarca cu e mucha ta gara influencia cu ‘mala mucha cu juffrouw of cu otro muchanan’. Na e area di cas e ta funciona stabiel pero nan por wak e simptoma na scol y den nan fisico.
Ta importante pa nan ricibi e orientacion pa separacion. Tin mucha cu ta bira miho na scol pa motibo cu e dolor ta fuerte cu e focus ta riba materia di scol. Pero tin esnan si ta faya completamente.
Den e punto academico ta bon pero psicologico ta otro. Pero eta scondiendo su dolor pa motibo di un mascara. E dolor ta esun cu ta pone nan rebeldia. Parti di desaroyo di e mucha.


text:
Wikipedia na Papiamentu
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Wikipedia na Papiamentu ta e edishon na idioma papiamentu di e ensiklopedia riba internet Wikipedia. E proyecto di Wikipedia na Papiamentu ta ofisial desde 26 di mart 2006. Riba 6 di yüli 2020 tabatin alrededor di 1.981 artíkulo i mas di 10.000 usuario registrá (di kual solamente 18 por ser konsidera "usuario aktivo").
Ortografia[editá | editá fuente]
E ortografia di idioma papiamentu konosé dos variante ku ta rekonosí ofisialmente. E ortografia di papiamento na Aruba, basa riba prinsipionan etimológiko, ta usa mas tanto e lèternan c en o, mientras e ortografia di papiamentu na Kòrsou i Boneiru, basa riba prinsipionan fonológiko, ta usa mas tanto e leternan k en u i ta diferensia den uso di aksento. Wikipedia na Papiamentu ta permiti artíkulonan den ambos ortografia basta ku e artíkulo ta mantene uniformidat den su ortografia.
Sifranan[editá | editá fuente]
- 1.000 artíkulo - 12 di desèmber 2010
- 1.370 artíkulo - 12 di yüni 2014
- 2.100 artíkulo - 11 di aprel 2021
- 2.500 artíkulo - 10 di yüni 2022
- 3.000 artíkulo - 11 di desèmber 2022
- kantidat aktual di artíkulo


text:
Deborah Merryweather a celebra cu hopi emocion un otro fiesta di graduacion di su alumnonan cu ta bon prepara pa cuminsa scol preparatorio.
E base cu e muchanan ta haya den peuter ta hopi importante pa nan futuro desaroyo.
27 aña largo mi ta lanta contento tur dia pa bay scol unda nos tin un ekipo dedica cu hopi amor pa cuida e muchanan.
Cu tempo hopi cosnan a cambia y nos ta mira atras 27 cu hopi logro y loke ta laga nos sinti hopi orguyoso ta na momento cu nos topa ex alumnonan cu awe ta profesional den nos comunidad.
Den un ambiente colorido cu show di Encanto y Payaso Loco a celebra cu muchanan y nan mayornan un otro graduacion di Debbby Doo speelschool.


text:
Brasil
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Brasil, ofisialmente Repúblika Federativo di Brasil, ta e país mas grandi di tanto Sur Amérika komo Latino Amérika. E tin frontera ku Guyana Franses, Guyana, Sürnam, Venezuela, Colombia, Peru, Bolivia, Paraguai, Argentina i e Oséano Atlántiko. Kapital di Brasil ta Brasília i e siudatnan mas grandi ta São Paulo i Rio de Janeiro. Brasil su superfisie ta enorme i e pais su poblashon ta hopi grandi tambe. Brasil tin 26 siudat i e distrikto federal unda e kapital Brasília ta situá.
E lenga materno di e poblashon ta e Portugues. E desaroyo di e pais ta hopi grandi tambe.
Estadonan den Brasil i nan kapital Editá
- Acre - Rio Branco
- Alagoas - Maceió
- Amapá - Macapá
- Amazonas - Manaus
- Bahia - Salvador
- Ceará - Fortaleza
- Espírito Santo - Vitória
- Goiás - Goiania
- Maranhão - São Luís
- Mato Grosso - Cuiabá
- Mato Grosso do Sul - Campo Grande
- Minas Gerais - Belo Horizonte
- Pará - Belém
- Paraiba - João Pessoa
- Paraná - Curitiba
- Pernambuco - Recife
- Piauí - Teresina
- Rio Grande do Norte - Natal
- Rio Grande do Sul - Porto Alegre
- Rio de Janeiro - Rio de Janeiro
- Rondonia - Porto Velho
- Roraima - Boa Vista
- Santa Catarina - Florianópolis
- São Paulo - São Paulo
- Sergipe - Aracajú
- Tocantins - Palmas
-
Puerto di Manaus
-
Kas di Kultura na Recife
-
Bista di Boa Vista


text:
En conexion cu e anuncio cu Gobierno di Aruba a anuncia referente e pandemia COVID-19 y e anuncio di “Shelter in Place” ,DIP kier participa, cu nos lo keda cera pa publico te cu 20 di April, 2020.
Alaves, DIP kier participa algun informacion di suma importancia na comunidad1. Cualkier cliente cu tin un peticion of pregunta importante y no por warda despues di 20 di April, por manda un email na info@dip.aw2. Si pa un motibo of otro, Bo persona a perdetrabou, y ta den e proceso pa pasa akta na Notaris, please manda un email na uc@dip.aw painforma nos di esaki. 3. Si bo persona ta den e proceso pa pasa akta na Notaris y bo contract a caduca, por manda un email na uc@dip.aw pa pidi un extencion.4. Tur cliente cu ta den proceso di Reservacion, pendiente pa ricibi contracto erfpacht y cu tin cuentrega mapa, bewijs van indiening DOW y papel di Censo na DIP, pa por fabor hasi esaki via e siguiente email: uc@dip.aw
prome cu e fecha limite cu e cliente a haña. Pleaseinclui e informacion di bo Notaris.5. Pa extension di erfpacht existente (60 jaar), e proceso lo continua normal, (Tuma nota cu bodocumentonan mester ta na Notaris caba). Paesnan cu ya a haci nan petición y no a ricibi nancontract ainda, DIP lo tuma contact cu bo persona na momento cu esaki ta cla.6. Tur precario ta on hold, y esaki ta conforme edecreto di Gobierno di “Shelter in Place”.7. Temporada di campamento April 2020, lo kedacancela, conforme e decreto di Gobierno “Shelterin Place y Toque de Queda”.8. Pa locual ta entrego di pre- reservering di esnancu ta riba e lista di 2013 bay ariba, esaki lo continua normal, manera cu “Shelter in Place” keda anula y nos lo regresa na normalidad.9. Muy pronto, DIP y Gobierno di Aruba, lo anuncia e maneho nobo pa locual ta trata huurgronden.Nos sector primario lo ta esun prome cu lo wordostimula pa jump-start nos economía.10. Actualmente e peticionan di Ranchonan Crioyota den evaluacion.11. Peticionnan pa rosa tereno “Aanlegvergunning, Uitbreiding y Bestemmingswijziging” ta den proceso, pero debi na e “Shelter in Place” algundepartamento di DIP lo por tin retrazo den esaki.12. Na e mesun momento aki, DIP ta informa di taden e fase final pa introduci e ROPV. Introduccion di e ROPV lo significa un desaroyoduradero pa nos pais cu un economia diversifica y balansa pa nos futuro generacion.
Aunke e corona virus ta un reto, DIP ta convenci cuesaki ta un oportunidad pa nos redesigna nos paismanera e vision di nos ROP 2019 ta indica.
Na final, nos kier pidi cada ciudadano respetadesicionnan cu Gobierno ta tumando. Ban keda Cas, pa asina nos por yuda “Flatten The Curve”, y mas liher nos regresa na normalidad.


text:
Nos ta mira hopi yunan di kachó ku a bandoná e nèshi muchu trempan. Kiko ta trempan, esaki ta algu di sano huisio? I mas importante ainda pa sa ta e dikon mester a bandoná e nèshi trempan.
Yu di kachó chikí ta masha dushi i asina cute, ku preferibel nos lo ke tene nan kontinuamente serka di nos. Pero ta algu di sano huisio pa bo saka un yu di kachó promé ku e tin 8 siman for di su nèshi?
En realidat e kontesta ta no. Hopi bia bo ta tende, si pero nos tabata intenshoná pa buska e yu di kachó ku su 8 siman pero e doño a yama bisa pa bin busk’é ku su 6 siman pasobra e mama ta fadá di nan. Òf nos a hañ’é, nan ta kere ku lo e tin 3 siman.
Durante e simannan ku e kachó ta pasa den e nèshi ta di suma importansia pa un desaroyo sano pa e kachó. I físikamente i mentalmente nan tin e nesesidat di tempu pa nan por prepará nan mes pa nan por bai eksplorá i biba den e mundu eifó.
Den e promé simannan despues di nan nasementu ta masha hopi kos ta pasa pa loke ta trata e desaroyo di e yu di kachó. Pa tur hende ya ta konosí e fase nan di bebe, drumi, wowonan i oreanan ku ta habri etcetera. E stapnan ku físikamente e yu di kachó ta pasa aden. Pero tin ménos atenshon pa e desaroyo emoshonal i di e fase ku nan ta pasa aden durante e periodo ku nan ta den nèshi.
Durante e promé simannan sosiegu i òrdu ta hopi importante. Mama ta kuida nan i komo hende bo ta presente wèl, pero bo ta vigilá tur kos di un distansia. Si tur kos ta bai segun deseo e mama mes ta regla tur kos i abo pa djis wak si tur kos ta bon 1 te 2 bia pa dia vigilá wak si e yunan ta gana peso i si nan ta bon di salú. Un yu di kachó ta eksperensia e kargamentu komo algu ku ta dun’é un tiki strès, pero komo ku esaki ta sosodé solamente 1 te 2 bia pa dia e no ta hasié daño. Durante e simannan aki esei ta sufisiente. Evitá di karganan muchu sea dor di bo mes òf dor di bo bishita òf muchanan den besindario ni maske kon atraktivo e kos aki ta, e yunan di kachó ta hopi vulnerabel na e momento ei i nan por keda infektá pa bakteria fásil. Anto, lokual ku tambe ta importante, nan ta haña muchu estímulo. Te na final di e di 3 siman, komienso di e di 4 siman por hasi esaki. For di estudio a resultá ku kontakto ku hende ta duna un efekto deseá bou di kondishon ku esaki ta limitá.
Te ku e di 7 siman nan sistema nervioso ta den desaroyo. Un palabra difísil pa esaki ta “myelinisashon” di e sistema di nervio. Tin un proseso ta tuma lugá ku e sistema di nervio ta kaba di desaroyá i e impulsonan ku nan ta risibí por keda trasladá den informashon útil pa nan prosesá. Mylline ta un supstansia vèt ku ta yuda ku e spit di traslado di informashon i ademas di esei e ta sòru pa informashon no bai pa otro parti di e nervionan kaminda e no mester ta.
For di estudio ta resultá ku e proseso aki ta tuma lugá solamente si nan desaroyá den grupo, esei ta nifiká den presensia di mama i rumannan. Si saka e yu di kachó muchu trempan for di su nèshi bo ta para e proseso aki i e konsekuensianan por ta grandi. E lugánan kaminda e proseso aki no por a keda finalisá ta yena ku otro materia (bindweefsel) ku ta duna señal robes òf no ta duna señal mes. Lokual ku bo ta mira hopi bia ta ku e yunan di kachónan aki ta desaroyá normal te ora nan tin 8 luna, nan periodo di pubertat nan ta desaroyá normal, pero despues nan por bira sumamente agresivo (òf miedoso). De fakto bo por bisa ku e no por prosesá e informashon ku e ta haña i konsekuentemente e ta reakshoná prinsipalmente di un manera agresivo. Pero kiko nos ta nota di komportashon desviá? Nan por desaroyá un angustia eksagerá pa hende, opheto òf situashon. Esaki por bai kompaña ku un agresividat enorme. E kachónan aki tin problema pa adaptá (rekuperá) i nan no por inkalkula situashon nan bon. Por ehèmpel bishita òf hende straño e ta risibí nan ku hopi agresividat òf miedu, e ta tuma hopi tempu promé ku e rekonosé hende òf pa e trankilisá den sierto situashon. Bishita ku lanta bai tualèt un ratu ora e regresá ta keda aserka atrobe ku e mesun agresividat. Ta manera kos ku nan no por adaptá na e situashon ku ta surgi. Mi a topa kachó ku ta reakshoná asina ku bishita pero tambe ku miembro di famia ku ta kana rònt den kas sukú òf ku a kana bai ariba den karson kòrtiku e regresá ku karson largu bistí. Kachónan ku ta aserka yen agresividat kla pa morde anto di aya banda ta hasi bashí nan glándula anal di angustia. Kachónan ku porfin a kalma pero den korto tempu ta bolbe bira di remate pasobra a hala un stul òf despues ku un hende a bai bishita baño. Kachónan ku ta sumamente angustiá pasobra bientu a supla òf algun blachi di palu a waya. Tur esaki ta indikashon di kachó ku a keda saka promé ku ora for di su nèshi. Mi no ta pretendé aki ku tur kachó ku a keda saká promé ku ora for di nan nèshi a desaroyá asina, danki Dios no, pero nos ta mira hopi bia si komportashon otro for di normal serka kachónan ku a keda saká promé ku ora for di nan nèshi. Esaki ta mas e kaso serka yunan di kachó ku a Sali for di e nèshi ku 8 siman. Esaki so kaba mester ta indikativo pa mantené nan huntu. Esaki ta kondusí na un yu di kachó emoshonalmente stabil.
Pero e komportashon aki ta algu ku ta indikativo pa un sistema di nervio ku no ta bon desaroyá? E chèns ku esaki ta e kaso ta hopi grandi a resultá despues di estudio. Di mes por tin otro faktor ku a hunga un ròl den esaki pero abo mester por duna nan e mihó komienso ku por ta posibel dor di mantené nan dushi huntu durante nan promé 8 siman di bida. Pa e motibu aki tambe mi no ta pro pa repartí e yunan di kachó una bes ku nan a pèrdè nan mama. Di mes e kantidat di trabou pa un famia ku ta duna nan kuido ta ménos ora bo tin ku kuida solamente 2-3 yu di kachó pero nos no tin bista ki efekto esaki tin riba e kachónan. Pa e motibu aki ami semper a tuma e nèshi den su totalidat pa mi kuida i nunka 1 òf 2 so si mi sa ku tin mas ruman. Tur esnan ku tabata so i ku mi a kuida a bira kachónan un poko straño. Esun mas pió ku e otro pero straño nan ta sigur J. E mayoria di e kachónan straño nan aki a bai i bolbe bin bèk i a keda serka mi.
Pero ta sosodé mas kos durante e temporada aki. Ora nan tin 5- 6 siman e mama ta bai kuminsá kustumá nan sin lechi di mama, e ta kuminsá gradualmente ta nenga nan di bebe serka dje. Kada bes e ta nenga nan mas i siña nan asina pa nan kustumá di kome kuminda sólido. Esaki ta di suma importansia pa nan desaroyo. E yu ta siña kon pa e atendé ku strès i tambe e ta siña konosé barera. E aktuashon di e mama ta wòrdu hopi bia interpretá robes komo si fuera e mama a “fada di su yunan”. Kon pa atendé ku strès i sa ku tin barera den su bida ta determinante pa e yu di kachó su formashon i desaroyo den bida. Un kachó ku no por atendé ku kambio den su bida semper lo tin strès i miedu. Nos komo hende nunka no por igualá e ròl di mama ei.
Mama ta siña nan hunga i ainda mas importante, siña nan sa límite den hungamentu i mordementu. E ta siña e yunan kon pa aseptá korekshon na un manera korekto. E wega di e yunan di kachó por ta hopi brutu tin ora pero asin’ei tambe nan ta siña konosé otro su límite. Mama ta tuma kada bes un tiki mas distansia di e yunan i ta siña nan ku mundu no ta kaba pa nan si e no t’ei. E bebementu di lechi ta bira un evenementu sosial i kada bes e ta bira ménos un manera di satisfasé hamber. Lokual ku mi ta haña bunita di mira ta ku e yu chocho mayoria bia na edat basta avansá ainda tin mag di bebe lechi di un manera sosial en komparashon ku sobra. Esaki tambe lo tin su motibu pa loke ta trata su desaroyo mi ta kere.
Den desaroyo di un nèshi di yu di kachó nada no ta sosodé sin ku e tin un motibu. Ora nan a yega na fin di nan di 7 siman i komienso di 8 siman nan ta kla pa nan bai nan lugá. promé ku e tempu ei no ta bon pa saka nan for di nan nèshi. Di mes ku e sosialisashon den un kas, ku hende i otro faktor den besindario ta importante. Un yu di kachó lantá sin stimulashon di otro kos ta lanta komo un kachó tímido. Esaki no ta algu ku mester lubidá. Pero mi ta konvensí ku por evitá hopi problema di komportashon si nos mantené nos mes na tur e kondishonnan ku ta mará na edukashon di e yu di kachó. Esaki ta nifiká ku tin ku kumpli ku e kondishonnan di sosialisashon i tambe na e kondishonnan di lanta den un grupo i tur proseso ku esaki ta bin kuné.
©Rescueracao 2020


text:
Durante di reunion di Parlamento pa trata e Nota di Fin di Aña 2022 (Najaarsnota 2022), Prome Minister Evelyn Wever – Croes a duna informacion y contesta preguntanan relaciona cu desaroyo na San Nicolas.
Iluminacion na San Nicolas
E situacion cu falta di iluminacion na San Nicolas, ta un problema cu te ainda no tabata facil pa soluciona, Prome Minister Wever – Croes a splica. A logra pa ‘aki aya’ soluciona e problema cu tin, pero aworaki ta bay pasa esaki pa Utilities pa asina Elmar por encarga cu ne. Un di e retonan sigur ta falta di fondo pa logra un solucion duradero, pa motibo cu mester a corta den gasto di operacion di Gobierno.
Ta importante pa comunidad realisa cu reduccion di gasto di operacion ta nifica corta den inversionnan. Prome Minister Wever – Croes a splica cu Elmar a priminti cu nan ta finalisando e ‘business mode’l pa por tuma over esakinan. Elmar lo cuminsa cu e areanan Bernhardstraat y Mainstreet poniendo luznan cu nan mes por traha cu ne.
Hotel San Nicolas
Pa locual ta e Hotel Secrets Baby Beach Aruba, Premier Wever – Croes a splica cu e desaroyadornan mester a para e fabricacion di e structura di ‘staal’ cu tabata andando pa motibo di caso den corte. Sinembargo despues di e ultimo veredicto di huez cu nan por a sigui, no por a djis cuminsa bek pa motibo di cierto planificacion y pues mester a warda un tempo atrobe. A compronde cu aworaki si nan ta bezig cu e fabricacion di staal un bes mas, pa asina nan por continua cu e trabounan.
Pa loke ta e hotel na Ex Esso Club, Colega Minister Oduber a indica cu e proyecto ta den proceso di ‘optie’ y durante di esaki mester cumpli cu cierto rekisitonan. Ta siguiendo e desaroyonan di cerca pa sigura cu e ta bira un proyecto bunita y exitoso.
Carnaval Village
Por ultimo, un otro tema cu Prome Minister a ricibi pregunta di dje ta trata Carnival Village. Den cuadro di esaki, Premier Wever – Croes a pidi pa e plannan cu a wordo traha tempo cu a diseña Carnival Village pa mira kico tabata e intencion, comparti cu Parlamento y mira unda por mehora pa e por sirbi su proposito. Ta e intencion pa construi un podium bastante amplio na Carnival Village, pero esaki no a tuma luga ainda pa motibo di falta di fondo.
Prome Minister a finalisa sigurando cu tin atencion na e proyecto aki menciona, y na tur e otro proyectonan andando na San Nicolas.


text:
Mas polis asesiná na Baton Rouge, Merka.
Tres polis mas a keda asesiná den fin di siman na Baton Rouge i tres otro a keda heridá, ora ku e hòmber Gavin Long a ataka nan na un pòmp di gasolin riba e outopista Airline. E suseso a surgi den ménos ku dos siman, despues ku polisnan a mata un hòmber koló skur den un konfrotashon. Debí na esaki, den e dianan ku a pasa tabatin vários protesta den e siudat di Baton Rouge i otro partinan di Merka. E akto di Gavin Long ta bira e di kuater konfrontashon mortal ku polis. Segun bosero di polis, nan ta kere ku tabatin mas atakante ku a logra hui. A detené dos pèrsona di interes, na un lokalidat serka di Addis i Cain. E homber Gavin Long a komete e akto riba dia di su aña i tabata un èks sòldá ku a keda honrá ku medaya pa su partisipashon den guera na Medio Oriente. E tabatin 29 aña. Polisnan a usa un robòt pa inspekshoná si e víktima tabatin bòm den su serkania. E polisnan ku a fayesé den e konfrontashon tabata Brad Garafola, ku tabatin 24 aña ta traha komo polis, Montell Jackson i Matthew Gerald.
Polisnan ku a keda asesiná Brad Garafola, Matthew Gerald i Montell Jackson. (r.i.p.)
Atakante di e polisnan na Baton Rouge, Gavin Long (r.i.p.) di 29 aña.


text:
WILLEMSTAD – E kaso di asesinato di Helmin Wiels, ku te awe no ta solushoná, ta drenta su di dos aña bou di un silensio hermétiko di parti di Ministerio Públiko (OM).”N’e momentu aki nos no ta konsiderá oportuno pa duna komentario riba e kaso aki”. Asina Guillano Schoop, bosero di OM a bisa. Entretantu partido Pueblo Soberano (PS) a konsipiá un karta ku lo keda entregá djarason 6 di mei na Minister di Hustisia, Prokurador General i Wes Komisario.
Ku e karta aki PS ke pone preshon riba e aparato hudisial pa aselerá e investigashon den e kaso Maximus pa asina por pone man riba e outornan intelektual di e asesinato. Segun eks polis i aktualmente parlamentario pa PS, Jaime Cordoba, OM tabatin sufisiente tempu pa por a solushoná e kaso aki pero debí na fayonan ku a keda kometé te ainda no a yega n’e solushon. “For di komienso di e investigashon OM a kometé fayonan garafal”, Cordoba ta enfatisá.
Un reportahe di José Manuel Dias
E fayo di mas grandi ku a keda kometé ta ora ku a keda sin aktivá e ‘Team Grootschalig Optreden’ (TGO) na tempu. Segun Cordoba e tim aki a keda aktivá sinku dia despues ku e asesinato a tuma lugá lokual a perhudiká e investigashon enormemente. Normalmente ora ta trata di un kaso di un magnitut asina grandi mester aktivá e tim aki al instante pasobra ta e tim aki lo mester kondusí e investigashon korespondiente.
Duda den RST
E di dos fayo ku a keda kometé ta ora ku Recherche Samenwerkingsteam (RST) a tuma e rienda di e investigashon. Na opinion di Cordoba esaki a kana robes pa motibu ku RST a tene tur reshèrshi yu di Kòrsou pafó di e kaso. Aubert Wiels kende ta ruman hòmber di Helmin Wiels i fundador di Un Tim Magno ta sostené e ponensia aki i a ekspresá su dudanan den e kapasidat di RST pa resolvé e kaso.
Maximus
Despues ku Korte di Apelashon a ratifiká e kastigu di bida largu pa Elvis ‘Monster’ Kuwas pa entre otro asesinato di parlamentario Helmin Wiels, awor tur wowo ta riba e kaso Maximus kaminda ta investigando ta ken ta esun òf esunnan ku a paga pa laga mata Wiels. Aubert Wiels ta hopi desepshoná i ta reklamá ku despues ku e kaso Magnus a keda tratá den Korte nunka mas e no a tende nada di Ministerio Públiko.
Tin dos eks mandatario ku ta sospechá di ta involukrá den e kaso Maximus. Ta trata aki di eks minister di Finansa George Jamaloodin di MFK i eks minister Carlos Monk di PS kende a bisa ku ofisialmente e tambe ta sospechoso den e asesinato di Wiels.
Konmemorashon
Pa loke ta e konmemorashon di 5 di mei e aña aki atrobe tin dos akto di konmemorashon unu organisá pa Pueblo Soberano i e otro organisá pa Un Tim Magno di Aubert Wiels. Remarkabel ta ku e aña aki tur dos akto di konmemorashon ta ranka sali for di misa di Steenrijk. Meskos ku aña pasa Pueblo Soberano ta organisá un manifestashon ku lo sali 6’or di atardi for di Misa di Steenrijk i lo terminá na pir di Marie Pampoen kaminda a asesiná Helmin Wiels.
Outor José Manuel Dias